11. Oktobra 2017. – Visegradlive.com\nHome / 2017 / Oktobar / 11\nDaily Archives: 11. Oktobra 2017.\n11. Oktobra 2017.\tAktuelnosti Višegrad\n“Jelena, žena koje nema” nije plod mašte, već čežnje Ive Andrića za Milicom Babić, na čiju je ljubav čekao tri decenije. Kroz njegova dela prošle su mnoge žene, ali u svoj život nije bio spreman da pusti nijednu. 1892. rođen je Ivo Andrić. Njegov ljubavni život je decenijama bio tajna, …\nVIŠEGRAD – Ovakve manifestacije su prilika da se pčelari upoznaju, druže, razmijenjuju iskustva i stiču nove prijatelje među građanima objašnjavajući im o značaju pčelinjih proizvoda u ishrani čovjeka ali i u liječenju raznih bolesti“, rečeno je danas na otvaranju 11. Međunarodnog sajma meda i pčelarske opreme. Na ovoj manifestaciji svoje …\n11. Oktobra 2017.\tAktuelnosti RS - BIH\nSa predstavnikom Agencije za promovisanje stranih investicija (FIPA) dogovorena i privredna saradnja\nNačelnik opštine Višegrad Mladen Đurević održao je konstruktivan sastanak sa predstavnikom Agencije za promociju stranih investicija Bosne i Hercegovine u Japanu Šigehikom Nišihamom i direktorom opštinske Turističke organizacije Oliverom Todorović. „Turističke agencije iz Japana su zainteresovane da turističke ponude, koje nude svojim klijentima, obogate posjetama Višegradu“, naveo je Nišihama. „ …\nMASKA OD KOŽE: POČETAK Od 12. do 18. oktobra u 20:00 časova\nORGINALANA PRIČA O TEKSAŠKOM MASAKRU SADRŽAJ FILMA: Film “Teksaški masakr motornom testerom” je 1974. godine šokirao svet. Sada je došao trenutak da se ispriča priča o jednom od najkultnijih zlih likova u istoriji kinematografije. U ovom filmu koji prethodi radnji filma “Teksaški masakr motornom testerom”, mladu medicinsku sestru otimaju četiri …\n11. Oktobra 2017.\tZanimljivosti\nKreme i svoje proizvode predstavila mi je na francuskom, a intervju za Priče sa dušom uradili smo na srpskom jeziku. Perfektno ga je naučila i svakodnevno ga govori sa članovima porodice (kao i maternji arapski) a u našu zemlju se zbog ljubavi prema svom suprugu doselila pre 18 godina. Gospođu Šaibiju Bujdo Nikolić (Chaibia Bouydo …\nNazivi biljke Familija: Polygonaceae Narodni: Heljda Latinski: Fagopyrum esculentum Ljekarski: nije u farmakopeji Engleski: Buck wheat Njemački: Buckhweizen echter Talijanski: Grano saraceno Francuski: Le ble noir Nalazište: Potječe iz Azije. U Evropi raste u gorovitim krajevima, pa i na siromašnijem pješčanom tlu, ako ima dosta vlage i kise. Zrno …


Sirijski predsjednik u Damasku se sastao s iranskim ministrom vanjskih poslova (EPA)\nSirija i Iran priopćili su u utorak da Sjedinjene Američke Države vode “ekonomski terorizam” protiv zemalja koje imaju različita mišljenja i da bi umjesto toga trebale slijediti svoje ciljeve kroz diplomaciju.\nSirijska državna novinska agencija SANA citirala je predsjednika Bashara al-Assada, koji kaže da je odluka administracije Donalda Trumpa da iransku Revolucionarnu gardu proglasi “terorističkom organizacijom neodgovoran potez”, prenosi Tanjug od agencije AP.\nAssad je govorio na sastanku u Damasku u utorak s iranskim ministrom vanjskih poslova Mohammadom Javadom Zarifom, koji je rekao da je potez SAD-a “glup”.\nSjedinjene Američke Države u ponedjeljak su i službeno označile iransku Revolucionarnu gardu “stranom terorističkom organizacijom”, navodeno je u priopćenju objavljenom u ponedjeljak u američkom Saveznom registru.\nI američke snage ‘terorističke’\nIranski su zastupnici, pak, u utorak usvojili prijedlog zakona kojim se američke snage na Bliskom istoku označavaju “teroristima”, dan nakon što je na snagu stupila odluka SAD-a da Revolucionarnu gardu proglasi “terorističkom organizacijom”.\nDržavna televizija prenijela je da je ministar obrane Amir Khatami podnio prijedlog zakona koji Vladi daje odobrenje da odlučno djeluje u odgovoru na “terorističke akcije” američkih snaga.\nZakon zahtijeva da vlasti poduzmu “pravne, političke i diplomatske” mjere da bi se neutralizirali američki potezi, ali to nije detaljno razrađeno.\nAmeričko proglašavanje Revolucionarne garde “terorističkom organizacijom”, što je prvi put da je to učinjeno cijelom odjeljku neke vlade, dodatna je razina sankcija toj moćnoj jedinici.\nIran označio američku vojsku ‘terorističkom organizacijom’\nTo je odgovor na potez SAD-a kojim je elitna iranska Revolucionarna garda proglašena ‘terorističkom organizacijom’.\nInstagram je zatvorio profile brojnih zapovjednika iranske vojske nakon što je SAD proglasio Revolucionarnu gardu terorističkom organizacijom.\nSAD: Iranska Revolucionarna garda i zvanično ‘teroristička organizacija’\nOdluka o proglašenju organizacije terorističkom olakšat će procesuiranje kompanija i osoba u Evropskoj uniji koje posluju s Iranom.


„Fijuk vetra“ Frederika Doazana pobednik "Animanime 2019" - PressLider.rs\n„Fijuk vetra“ Frederika Doazana pobednik „Animanime 2019“\n7. septembra 2019. 7. septembra 2019. Marina Trmčić\t0 Comments Animanima\nTrinaesto izdanje međunarodnog festivala animiranog film „ANIMANIMA 2019“ završeno je proglašenjem nagrada i priznanja za najuspešnija ostvarenja.\nSlika iz filma FIJUK VETRA, Frederika Doazana\nŽiri koga su činili Đosi Malis, animator iz Španije, Paola Bristot, umetnička direktorka festivala Pikolo Animacione iz Italije i Frenk Dion, animator iz Francuske, odlučili su da Animanimina Velika nagrada za najbolji film festivala pripadne francuskom autoru Frederiku Doazanu za film „Fijuk vetra“.\nOvaj film nosi snažnu poruku o duhu našeg vremena, a njegova izuzetna zvučna slika ubedljivo stvara osećaj katastrofe, kaže se u obrazloženju žirija. Posebna nagrada žirija dodeljena je Klaudijusu Đentineti, reditelju iz Švajcarske, za film „Selfiji“, sliku opscenosti i praznine društva današnjice koje pokreće ego pojedinca uz pomoć „i ne baš pametnih“ telefona.\nŽiri je dodelio je i tri specijalna priznanja, Mihaelu Fraju iz Švajcarske za film „Deca“, autorima iz Hrvatske Ivani Bošnjak i Tomasu Džonsonu za film „Udahnut život“ i Ukrajincu Mikiti Liskovu za film „Duboka ljubav“.\nU posebnom takmičarskom programu C&M Special u okviru koga su prikazani animirani muzički video klipovi i televizijske reklame, najuspešnije ostvarenje je muzički video „Za telo“ Belgijanca Joana Stera. Žiri je preoznao originalnost i virtuoznost mizanscena, kao i iznenađujući kontrast između starinskih, skarednih i nadrealnih slika. Specijalna nagrada dodeljena je Čileancu Leonardu Beltranu za muzički video „Oseti nebo“, a specijalno priznanje žirija u ovom programu pripalo je našem autoru Stefanu Kataniću za reklamni animirani spot „Živela sloboda“.\nI na ovogodišnjoj Animanimi posetioci su bili u prilici da posle svake takmičarske projekcije glasaju za animriani film koji im se najviše svideo. Najviše glasova, time i Nagradu publike, dobio je Geza M. Tot iz Mađarske za film „Šibice“.\n← „Delirijum tremens“: Komedija godine pred čačanskom publikom\nIgra je ono što ispunjava sve uzraste: Promotivna radionica udruženja „Klikeraši“ na Trgu ustanka u Čačku →


Projekat Mobility Bor predstavljen na naučno-stručno skupu „Dobra praksa u drumskom saobraćaju i transportu - Javni servis\nProjekat Mobility Bor predstavljen na naučno-stručno skupu „Dobra praksa u drumskom saobraćaju i transportu\nNa naučno-stručno skupu sa međunarodnim učešćem „Dobra praksa u drumskom saobraćaju i transportu“, koji je održan od 11. do 12 maja u Beogradu, Igor Velić, master inž. saobraćaja iz Bora je kao predsednik udruženja za bezbednosti saobraćaja „Sigurne staze“, predstavio jedinstven rad “Primena geografskih informacionih sistema u urbanoj mobilnosti na teritoriji grada Bora”.\nVelić je istakao da je razvoj novih tehnologija važan u cilju pametnijeg donošenja odluka i da će svakako doprineti strateškom upravljanju bezbednosti saobraćaja i urbane mobilnosti. Model koji je razvilo udruženje Sigurne staze je primenjivo na svaki grad i opštinu u Srbiji.\nNa interaktivnoj GIS platformi predstavljeni su problemi u zonama škola, opasne lokacije, prostorna raspodela saobraćajnih nezgoda, ocena stanja pristupačnosti saobraćajne i urbanističke infrastrukture za osobe sa invaliditetom kao i predlozi o formiranju zona 30, zona usporenog saobraćaja i biciklističkih staza/traka na teritoriji grada Bora.\nNa konferenciji je pokazano ne samo koliko su ovakvi projekti i pre svega aplikacija o bezbednosti ranjivih učesnika u saobraćaju neophodni svakom gradu, već i kolika je važnost za kreiranje boljeg, bezbednijeg, humanijeg i uspešnijeg života na svakodnevnom nivou i u svakoj zajednici.\n“U tome i jeste poenta rada sa korišćenjem novih tehnologija – saradnja svih direktnih i indirektnih učesnika na prikupljanju, obradi, analizi podataka kako bi se ponudilo najefikasnije rešenje”, naglašava Velić.\nGIS platforma mobilitybor.com je vezana za jedan od ciljeva održivog razvoja Ujedinjenih nacija koji nosi naziv „Održivi gradovi i zajednice“ koji ima za cilj stvaranje održivih gradova – gradova koji su pristupačni, sa dobrim sistemom javnog prevoza, biciklističkom i pešačkom infrastrukturom i sa velikom angažovanošću građana.\n“Unapređenje saobraćajnog i urbanističkog prostora je nezamislivo bez upotrebe otvorenih podataka, infomarcionih tehnologija i softverskog inžinjeringa. U ovoj sprezi vidimo razvoj pametnih gradova i primenu “Humanog inženjeringa”. Koncepta koji se u osnovi fokusira na čoveka i okreće stvarnim zahtevima i problemima koje imaju korisnici”, dodaje Velić.


U Republiku Srpsku stiglo 20.000 ruskih vakcina\nU bosanskohercegovački entitet Republika Srpska (RS) u ponedjeljak 1. marta stiglo je 20.000 doza ruskih vakcina Sputnik V (Sputnjik V) protiv korona virusa.\nU Banjaluci vakcine su dočekali predsjednik Vlade RS-a Radovan Višković i ministar zdravlja i socijalne zaštite RS-a Alen Šeranić.\nTom prilikom Šeranić je rekao kako će ova vakcina biti namjenjena zdravstvenim radnicima i za stračke domove, kako bi završili vakcinacije koje su već započeli dijelom kroz prvi kontigent vakcina koji je stigao u RS, a dijelom kroz saradnju sa zdravstvenim radnicima iz Srbije.\n“Tako da ćemo zatvoriti prvu kategoriju prema Planu vakcinacije stanovništva koje treba da se vakciniše i imati određene količine doza koje ćemo već usmjeriti prema populaciji prije svega mislim na lica koja su starija od 65 godina i koja imaju hronična oboljenja”, rekao je Šeranić novinarima.\nI ova doza po interventnom uvozu mora ići na kontrolu kvaliteta u Agenciju za lijkove Bosne i Hercegovine, rekao je Šeranić, te dodao da je nakon toga vakcina spremna za distribuciju zdravstvenim ustanovama.\nVakcine su dopremljene u prostoprije banjalučke kompanije “Krajina grup”.\nZa razliku od prvog kontingenta od 2.000 ruskih vakcina koje su 1. februara stigle avionom direktno iz Rusije na aerodrom u Sarajevo, ovog puta ruske vakcine su stigle na beogradski aerodrom "Nikola Tesla" u nedjelju veče 28. februara kada je selitio avion sa 100.000 doza ruskih vakcina, odakle je transportovan u Bosnu i Hercegovinu.\nRS prvog marta dobija drugu turu ruske vakcine\nPremijer Republike Srpske Radovan Višković rekao je da se narednih dana očekuje i drugi kontigent vakcina.\nOn je novinarima rekao da se Republika Srpska odlučila na samostalnu nabavku vakcina jer su shvatili da da Covax mehanizam kasni sa dostavom vakcina.\n"Mi smo krenuli svojim putem, evo danas je dokaz da Republika Srpska dobija vakcine na drugi način i mimo sistema Covax. Preko Covaxa mi smo uplatitili za 200.000 građana ili 400.000 doza. Sa Ruskom Federacijom isto tako 400.000 doza ili 200.000 građana. Imamo obećanje iz Evropske unije, također sa Kinezima radimo na obezbeđenju određenih doza, tako da Republika Srpka ima već uplaćenih 400.000 doza, a u pregovorimo smo za bar još toliko”, rekao je Višković.\nIstakao je da je sa ‘Rusima je potpisan okvirni ugovor na 1,2 miliona doza’.\nIz Agencije za lijekove BiH istakli su 26. februara da je "neophodno da svaka uvezena serija prođe kontrolu", odgovarajući na upit RSE o tome da li će ruske vakcine u novom kontingentu morati proći proces kontrole kao kontingent sa prvih 2.000 doza 'Sputnik V'.\nU Agenciji navode i da nisu zaprimili zahtjev za registraciju vakcine Sputnik V na tržištu lijekova u BiH.\nU drugom bosanskohercegovačkom entitetu Federaciji BiH još čekaju na vakcine iz COVAX mehanizma.\nDvadeset petog februara je održan sastanak bh. zvaničnika koji su razmatrali i druge mogućnosti za nabavku vakcina za građane Federacije.\nNajavljen je i sastanak sa predstavnicima Pfizera u BiH kako bi se sagledali mogućnost ubrzanja dostave vakcina za BiH. Sastanak je trebao biti održan u 26. februara, ali je odgođen za prvu sedmicu marta.


POTPISAN SPORAZUM O IZGRADNJI KRUŽNIH TOKOVA\n29. jun 2018. godine - Danas je u Doboju potpisan Sporazum o regulisanju međusobnih odnosa između Grada Doboja i JP "Putevi Republike Srpske". Sporazum su potpisali, u ime Grada, gradonačelnik Obren Petrović, a u ime JP "Putevi RS", direktor ovog preduzeća Nenad Nešić.\nCilj danas potpisanog sporazuma je koordinacija djelovanja na izvšenju svih aktivnosti vezanih za izgradnju kružnih raskrsnica na teritoriji Grada Doboja. Danas potpisani dokument odnosi se na izgradnju kružnih raskrsnica na ukrštanju magistralnog puta M-17 sa Ulicom Kralja Aleksandra, te na ukrštanju magistralnih puteva Doboj-Šamac i Doboj-Tuzla. Vrijednost ovog projekta iznosi oko 800 000 KM, i panirani završetak radova je 90 radnih dana od početka izgradnje.\nViše iz kategorije: « DAN GRADA: POLOŽENI VIJENCI NA SPOMEN OBILJEŽJA VLADIKA FOTIJE U POSJETI GRADSKOJ UPRAVI »


EVAKUISAN AERODROM U SOFIJI: Pronašli kombi sa sumnjivom napravom - Vesti - HSE Portal\nBugarska policija uklonila sumnjivi kombi ispred aerodroma, jer su se uplašili da je miniran, ali su kasnije demantovali da je u njemu bomba.\nMinistarstvo unutrašnjih poslova Bugarske demantovalo je danas da je pronađena eksplozivna naprava u kombiju, parkiranom ispred zgrade međunarodnog aerodroma u Sofiji.\n"Trenutno, specijalisti nastavljaju da vrše provere unutar kombija, koji je pomeren na sigurno. Do 15 časova po lokalnom vremenu, eksplozivna naprava nije pronađena. Provere se nastavljaju", saopštila je Služba za odnose sa javnošću tog ministarstva, prenosi Itar Tas.\nRanije je portparol aerodroma Danijela Veleva rekla da je eksplozivna naprava pronađena u kombiju, parkiranom u blizini Terminala 1, a da policija pokušava da demontira uređaj, preneo je Rojters.\nNakon što je objavljeno da su pronađene sumnjive torbe, deo međunarodnog aerodroma u Sofiji je evakuisan. Iz aerodorma poručuju da će Terminal 1 biti zatvoren do ponoći i da su svi letovi preusmereni na Terminal 2.


Vila Aristotelis Paralia je idealno locirana, nalazi se u centru mesta, u glavnoj ulici, na samoj plaži. Neki apartmani imaju direktan ili bočni pogled na more a neki pogled na ulicu.\nLokacija: Vila Aristotelis je idealno locirana, nalazi se u centru mesta, u glavnoj ulici, na samoj plaži.\nVila Aristotelis - opis: U našoj ponudi su dvokrevetna i trokrevetna studija koja se nalaze na drugom spratu. Svaki studio ima opremljenu kuhinju, kupatilo/wc, terasu, TV, WiFi internet, klima uređaj (uz doplatu na licu mesta, od 5€ dnevno). Neki apartmani imaju direktan ili bočni pogled na more a neki pogled na ulicu.\nVaš utisak za: VILA ARISTOTELIS - Paralia / Olimpska regija


Đorđević (Oslobođenje): Sporazum Mali Šengen zamajavanje osiromašenog srpskog naroda – Otvoreno\nPočetna Vesti Đorđević (Oslobođenje): Sporazum Mali Šengen zamajavanje osiromašenog srpskog naroda\nutorak, 10. novembra 2020 : 14:59\nĐorđević (Oslobođenje): Sporazum Mali Šengen zamajavanje osiromašenog srpskog naroda\nPredsednik pokreta Oslobodjenje Mladjan Djordjević ocenio je danas da je sporazum Mali Šengen, koji je dogovorio predsednik Srbije Aleksandar Vučić, još jedan čin zamajavanja osiromašenog srpskog naroda.\n„Umesto okretanja srpskoj privredi, srpskim preduzetnicima i srpskim poljoprivrednicima, koji su pogodjeni ekonomskom krizom usled pandemije, Vučić se bavi albanskom i makedonskom privredom“, kazao je Djordjević.\nDjordjević je naveo da režim Aleksandra Vučića predstavlja taj takozvani Mali Šengen kao veoma bitnu inicijativu od koje će navodno zavisiti budućnost regiona i ekonomski razvoj Srbije, a da Vučić pritom srpskoj javnosti ne govore o četiri problematične tačke te inicijative.\n„Prvo, omogućavanje ulaska u Severnu Makedoniju i Albaniju sa ličnim kartama umesto sa pasošima ne može doneti nikakav konkretan ekonomski dobitak, jer ne predstavlja suštinsku promenu – granične kontrole i dalje postoje, samo se na granici pokazuje drugi dokument“, naveo je Djordjević.\nPrema njegovim rečima, i pojednostavljivanje carinskih procedura je prazna priča „dok god je carina leglo Vučićevih partijskih funkcionera, nestručnih i korumpiranih kadrova, kao i poligon za kradju, šverc i otimačinu“.\n„Verovatno je Vučić kao konsultanta za carinske procedure uzeo Mihalja Кertesa, nekada zloglasnu vedetu SPS (Socijalističke partije Srbije), a danas uvaženog člana SNS (Srpske napredne stranke)“, naveo je.\nDjordjević je ocenio da je i ekonomski dobitak privrede od Malog Šengena vrlo upitan.\n„Prednosti za srpski izvoz ne postoje jer Mali Šengen ne obezbedjuje slobodan protok robe preko granica. Takodje, pitamo se šta je tačno unapredjenje za Srbiju, kada sve ekonomske provizije iz ovog dogovora već postoje u sporazumu CEFTA; čiji je Srbija član od 2007. godine, zajedno sa Albanijom i Makedonijom“, kazao je on.\nČetvrta sporna tačka, koja je, kako je istakao, i najvažnija jeste uvodjenje Prištine u ovu inicijativu, čemu se Pokret Oslobodjenje protivi jer predstavlja grubo kršenje Ustava Srbije i Rezolucije 1244 Saveta bezbednosti UN, kao i „još jedno Vučićevo uvodjenje priznanja nezavisnosti Кosova na mala vrata“.\nPrema Djordjevićevom mišljenju očigledno je da, zbog zastoja u evropskim integracijama, Vučić mora da pronadje novu prevaru kojom će da maže oči srpskoj javnosti, pa je to pronašao u „grandioznim industrijama Albanije i Severne Makedonije“.


Početna > Zdravstveni odsek > HIV & AIDS odsek > Projekti\nHIV & AIDS odsek\nGlobal Fund projekat\nProjekti Globalnog fonda za borbu protiv HIV-a, tuberkuloze i malarije\nDobrovoljno poverljivo savetovanje i testiranje na HIV\nSveobuhvatna podrška za osobe koje su pogođene HIV-om\nHIV/AIDS i mentalno zdravlje - MAIDS razvojni program za agente promene\nOd 2004. godine IAN sekcija za HIV i mentalno zdravlje sprovodi brojne edukacije i treninge u saradnji sa drugim relevantnim institucijama i organizacijama aktivnim na polju odgovora na HIV epidemiju u zemlji . Jedan od naših najvažnijih partnera jeste Ministarstvo zdravlja koje je primarni recipijent i sprovodilac projekta Globalnog fonda za borbu protiv HIV-a, tuberkuloze i malarije . Zajedno sa Jedinicom za implementaciju projekta Globalnog fonda organizovali smo trening za socijalne radnike o HIV-u i mentalnom zdravlju u 2008. godini. 2009. godine "Trening zaposlenih u centrima za socijalni rad za pružanje psihosocijalne podrške PLHIV" je još jednom organizovan u okviru runde 6 projekta Ministarstva zdravlja "Jačanje nacionalnog odgovora na HIV/sidu decentralizacijom ključnih zdravstvenih usluga". Cilj ovog treninga je povećanje kvaliteta usluga koje centri za socijalni rad nude PLHIV populaciji.\n2010. godine sprovedena su dva treninga "Pozitivna prevencija i DPST savetovanje" u okviru runde 8 Projekta Ministarstva zdravlja i Globalnog fonda. Ovi treninzi imali su za cilj da povećaju znanje DPST savetnika o HIV prevenciji među PLHIV korisnicima usluga.\nU januaru i februaru 2010. IAN je sproveo Istraživanje o percepciji znanja, stavova i ponašanja zdravstvenih radnika u Srbiji u oblasti HIV i side na reprezentativnom uzorku od 1500 ispitanika. Rezultati pokazuju da zdravstveni radnici koji su prošli edukaciju iz oblasti HIV/side imaju viši nivo znanja i bolje poznaju mere zaštite i postupanja u slučaju nezgoda koje mogu da dovedu do inficiranja HIV-om. Uz to, zdravstveni radnici koji su pružali usluge osobama koje žive sa HIV-om imaju manje stigmatizujuće stavove. Medicinski tehničari i sestre manje znanju o HIV-u i imaju izraženije negativne stavove nego lekari.\nNalazi ovog istraživanja iskorišćeni su za koncipiranje treninga za zdravstvene radnike " Zdravstveni radnici i HIV- mere zaštite i dobra praksa u lečenju i prevenciji HIV-a ". Kroz ovaj trening program obučeno je 417 zdravstvenih radnika iz cele Srbije na 16 trening događaja.\nDobrovoljno poverljivo savetovanje i testiranje na HIV (VCCT Voluntary Confidential Counselling Testing) (2004-2007) bio je prvi projekat sekcije usmeren na unapredjenje prakse prevencije HIV-a, podržan od strane CAFOD (Catholic Agency for Overseas Development). Projektne aktivnosti su se sprovodile u partnerstvu sa Studentskom Poliklinikom i CAFOD-om sekcijom za tehničku podršku. Pored neposredne saradnje sa centrom u okviru Studentske poliklinike u Beogradu i razvoja DPST-a na terenu organizovali smo i brojne treninge, supervizijske sastanke i studijske posete za DPST savetnike sa teritorije cele Srbije. Ovaj projekat je progla šen za jedan od najboljih projekata koje je podržao CAFOD u istočnoj Evropi. Veza savetnika iz IAN-a i Studentske poliklinike ali i niza drugih profesionalaca koji su se priključili neformalnoj mreži ogleda se u saradnji koja traje i do danas. Velika postignuća ovih savetovališta (Studentska poliklinika, savetovališta u Subotici, Vranju, Šapcu...) pre svega u dobrom kvalitetu savetovanja i proaktivnom pristupu vulnerabilnim grupama prepoznata su pre svega od klijenata a zatim i od drugih važnih organizacija i osoba na polju prevencije HIV i brige za ljude pogođene HIV-om.\nU okviru projekta Sveobuhvatna podrška za osobe koje su pogođene HIV-om (2007-2009), podržanog od stane CAFOD -a, IAN je pomogao razvoj osam PLHIV asocijacija (udruženja osoba koje žive sa HIV-om) koje su u većoj ili manjoj meri aktivne u Srbiji ( Aid +, ŽENA+, a zatim i Q-club, ALEXO, Stav plus, UPSZ, Sunce i SPAIDS). Podrška se sastojala u isporučivanju većeg broja treninga specifično dizajniranih za potrebe asocijacija i pružanju individualnih konsultacija. U okviru projekta otvoreno je i savetovalište za osobe pogođene HIV-om koje pruža specijalizovane oblike psihološke pomoći i to: individualno savetovanje, dolazak na grupu samopomoći, psihoterapiju, psihijatrijske usluge, porodično savetovanje. Takođe, projekat je doprineo osnaživanju profesionalnih pomagača - savetnika na dobrovoljnom poverljivom savetovanju i HIV testiranju, medicinskih sestara, NVO savetnika osoba koje žive sa HIV-om (vršnjačka podrška) i socijalnih radnika, kroz kontinuiranu edukaciju i stručnu superviziju rada.\n"HIV/AIDS i mentalno zdravlje u jugoistočnoj Evropi, Kavkazu i centralnoj Aziji" je projekat sproveden u saradnji sa GIP Global Initiative in Psychiatry (2007-2010), koji je imao za cilj da podigne svest i znanje stručne i šire javnosti o često zanemarenoj vezi između mentalnog zdravlja i HIV/AIDS-a. Naša sekcija je postala deo mreže Ekspertskih centara za HIV/AIDS i mentalno zdravlje u ovom delu Evrope i u okviru projekta sprovela je: četiri kvalitativne studije, isporučeno je četiri modula treninga za mešovite grupe učesnika, štampane su relevantne publikacije i pokrenute inicijative za bolji odgovor na potrebe pogođene populacije i razne druge intrevencije.\nJedna od glavnih aktivnosti Ekspertskog centra za HIV, AIDS i mentalno zdravlje je organizovanje treninga za mešovite grupe učesnika koji su u tom procesu postali naši agenti promena. Cilj ovih MAIDS treninga jeste osnaživanje različitih profesionalaca i paraprofesionalaca zainteresovanih za HIV, da adekvatno odgovore na potrebe ljudi sa HIV-om sa medicinske, psihološke i socijalne tačke kao i da se zalažu za prevenciju HIV-a. Do sada je u okviru MAIDS programa isporučeno četiri modula treninga sa jedanaest održanih treninga i više od 80 učesnika koji su prošli ovaj kontinuirani program obuke. MAIDS trening obuhvata četiri modula sa sledećim temama:\nMODUL 1 " Uvod u HIV i mentalno zdravlje"\nMODUL 2 "Podrška ljudima koji žive sa HIV-om i pripadaju osetljivim grupama"\nMODUL 3 "Pomoć i samopomoć za ljude koji žive sa HIV/sidom"\nMODUL 4 "Adherenca i mentalno zdravlje"\nVećina učesnika treninga su postali deo mreže agenata promena i predstavljaju važan edukativni resurs našeg centra.


'Čete' poručuju: "Nismo učestvovali u ubistvu Zvezdinog navijača" - Sportske.net\n'Čete' poručuju: "Nismo učestvovali u ubistvu Zvezdinog navijača"\nNavijačka grupa "Čete" Čačak oglasila se povodom tragičnog događaja koji se dogodio uoči duela Borac - Crvena zvezda kada je jedan navijač beogradskog kluba ubijen u gradu na Zapadnoj Moravi.\nKoliko je realno, bivši "Pancer" na meti Zvezde?!Zvezda zadala JOŠ JEDAN težak udarac Partizanu!Zvezda otkazala proslavu''PETARDA'' u ''Zemunelu'' - Joveljić NAPUNIO mrežu Partizana!Partizanovo saučešće zbog smrti Zvezdinog navijača\nFudbalsku Srbiju u subotu ujutru je zatekla vest o velikoj tragediji koja se dogodila u Čačku uoči prvenstvene utakmice između Borca i Crvene zvezde.\nJedan od navijača beogradskog kluba preminuo je od posledica uboda nožem u srce, dok je drugi završio na intenzivnoj nezi zbog čega je utakmica odložena.\nOsumnjičeni za ubistvo Aleksandra Jaćimovića (21) privedeni su pravdi a navijačka grupa "Čete" Čačak odlučila je da se oglasi i ogradi od ovog nemilog događaja.\n"Oglašavamo se povodom tragičnog događaja koji se dogodio na Trgu ustanka u Čačku 23. aprila, u ranim jutarnjim satima, a koji je kao ishod imao gubitak mladog života pripadnika druge navijačke grupe. Niko iz navijačke grupe 'Čete' nije bio akter ovog nemilog događaja" stoji u poruci navijačke grupe "Čete".\nNa fejsbuk stranici pomenute navijačke grupe navodi se da su pojedini mediji preneli lažnu informaciju da su pripadnici "Četa" učestvovali u ubistvu što je demantovano u objavi.\n"Navijačka grupa 'Čete' osuđuje navedeni čin i podstiče zdravo i viteško navijačko rivalstvo jer koliko god nas u delovanju razdvajale klupske boje, boje srpstva treba da nas ujedine" poruka je navijača Borca.\nNa policiji i pravosudnim ogranima je da privedu pravdi i kazne odgovorne za zločin, a država bi što pre morala da se pozabavi problemom huliganstva jer iz godine u godinu taj problem odnosi mnoge mlade živote.


Predloženi zakoni jak udarac za banke - Prnjavorski informativni portal\nPredloženi zakoni jak udarac za banke\nBy Redakcija 15 Decembra, 2016\nPredloženi entitetski zakoni o bankama bitno mijenjaju stvari u bankarskom sektoru BiH i njihovo usvajanje u ovakvom obliku bi moglo imati negativne posljedice po domaći bankarski sektor koji zapošljava gotovo 10.000 radnika, poručili su juče iz Udruženja banaka (UB) BiH.\nIzmeđu ostalog, iz ovog udruženja su upozorili i da bi usvajanje tih zakona u entitetskim parlamentima dovelo do smanjenja kreditne aktivnosti privredi i stanovništvu, a što će loše uticati i na kreditni rejting BiH.\nBankari ističu i da su u predloženim zakonskim rješenjima značajno povećani zahtjevi za kapitalom uz veoma kratke rokove prilagođavanja, što bi moglo predstavljati problem naročito za male banke, a koje su uglavnom domaće.\nTakođe, ističu i da problem predstavlja smanjenje maksimalne izloženosti prema jednom licu ili grupi povezanih lica sa 40 odsto osnovnog kapitala na 25 odsto priznatog kapitala, što je za jedan brojbanaka izuzetno teško sprovodivo.\nUz sve to, naglašavaju i visoke kazne predviđene za banke i odgovorna lica, a tu je i niz članova i odredaba zakona koji direktno utiču na povećanje troškova poslovanja banaka.\nNa konferenciji za novinare Udruženja banaka BiH, koja je povodom ove problematike održana u Sarajevu, istaknuto je da ovo udruženje smatra da novi entitetski zakoni o bankama koji se nalaze u parlamentarnoj proceduri, nisu u skladu s onim što je moguće brzo implementirati, te da su u koliziji s nekim drugim zakonskim rješenjima.\nMilan Radović, predsjednik Udruženja banaka BiH, rekao je juče da u Udruženju posebno zamjeraju to što nisu učestvovali u pripremi tih zakona, ali isto tako što nisu ni konsultovani.\n“Sve banke podržavaju inicijativu iz Pisma namjere i Reformske agende u vezi s poboljšanjem stanja u bankarskom sektoru, a takođe dajemo podršku entitetskim vladama i Savjetu ministara. Međutim, smatramo da u pripremi tih zakona nismo dovoljno učestvovali i nismo dovoljno konsultovani, te da bi trebalo uvažiti i određene primjedbe i sugestije UB BiH na te zakone”, rekao je Radović, a prenijele agencije.\nOn je istakao da primjenom novog zakona u narednoj godini neće doći do rasta kamatnih stopa, ali da će doći do smanjenja obima kreditiranja, kako privrede, tako i građana, čiji se životni standard održava kreditima.\nRadović je pojasnio da će rast kapitalnih zahtjeva, prema novom zakonu, dovesti do toga da banke neće moći u tolikom obimu, a ni kvalitetno, da kreditiraju privredu, odnosno, doći će do smanjenja kreditne aktivnosti, a sve to će uticati i na kreditni rejting BiH.\n“Mi smo za jačanje bankarskog sektora, ali da se ne primjenjuju pojedine zakonske odredbe koje su mnogo oštrije nego u EU”, istakao je Radović, pojašnjavajući da će banka za kredit privrednom preduzeću od 10 miliona KM morati izdvojiti 1,2 miliona KM kapitala, što je 50 odsto manje po Bazelskim principima.\nPrema njegovim riječima, ako bude uveden rast kapitalnih zahtjeva, banke će nastaviti da “kreditiraju državu”, jer mnogo manje kapitala treba za kupovinu hartija od vrijednosti, što ne pogoduje razvoju ekonomije.\nMišljenja i sugestije entitetskim vladama, kako je rečeno, dostavljena su na vrijeme, prije dva mjeseca, ali u UB BiH ni juče nisu znali šta je prihvaćeno.\n“U parlamantarnoj proceduri nemamo šansu da bilo šta mijenjamo pa smo sad potpisali dva dopisa i da kažemo parlamentima da želimo bar kroz određena parlamentarna tijela da otvorimo dijalog”, rekao je Mijo Mišić, izvršni sekretar UB BiH.\nPrema njegovim riječima, novim zakonima su značajno povećane nadležnosti skupština i nadzornih odobora, a umanjenje nadležnosti uprave, što takođe značajno mijenja unutrašnji odnos upravljanja i rukovođenja.\nDodao je i da značajno povećanje ovlaštenja agencija za bankarstvo obuhvata i proširenje razloga za oduzimanje licenci za rad banaka.\nMarko Đogo, profesor na Ekonomskom fakultetu u Istočnom Sarajevu, smatra da je u ovom slučaju Ministarstvo finansija kao predlagač zakona, u pravu i da je predloženo zakonsko rješenje korektno.\n“Situacija u bankarskom sektoru se mora dovesti u red pa i po cijenu da profitabilnost banaka, koja je inače niska, bude dodatno degradirana”, rekao je Đogo.\nPrema njegovim riječima, ovo jeste udar na banke, ali će sa stanovištva društva u cjelini uvođenje reda u bankarski sektor svakako doprinijeti stabilizaciji bankarskog sektora i zdravijem poslovanju.\nUdruženja banaka Karl Hajnc Dobnig, direktor Raiffeisen banke, preuzeće od 1. januara 2017. godine funkciju predsjednika, a Berislav Kutle, bivši direktor UniCredit banke Mostar, će preuzeti mjesto izvršnog sekretara Udruženja banaka BiH. Pored toga, Udruženje banaka imaće novi upravni odbor kojeg će od početka nove godine činiti: Karl Hajnc Dobnig (Raiffeisen banka), Dalibor Ćubela (UniCredit Bank Mostar), Sanel Kusturica (Sparkasse Bank), Radovan Bajić (NLB banka Banjaluka), Boško Mekinjić (Komercijalna banka Banjaluka) i Milan Radović (Nova banka).\n24,2 milijarde KM iznosi aktiva bankarskog sektora u BiH\n16,5 milijardi maraka iznose krediti\n18 milijardi KM su ukupni depoziti\n9.669 radnika zapošljava bh. bankarski sektor\nKosovo dobilo pozivni broj


GitLab-ov open source Package Hunter otkriva zlonamerni kod u softverskim komponentama\nUz dodatni razvoj i podršku, Package Hunter mogao bi da napravi pomak u bezbednosti softvera otvorenog koda.\nGitLab je nedavno pokrenuo novi open source alat za otkrivanje zlonamernog koda u softverskim komponentama.\nSavremeni softver zavisi od desetina ili stotina paketa trećih strana, od kojih neki možda neće biti aktivno održavani ili nadgledani radi utvrđivanja ranjivosti. Package Hunter, koji se integriše direktno sa GitLab-ovom platformom za kontinuiranu integraciju (CI), pokreće zavisnosti projekta u okruženju za testiranje poznatom kao sandbox i koristi „dinamičku analizu ponašanja” da bi uočio zlonamerne pakete koji pokušavaju da izvuku osetljive podatke ili na drugi način pokrenu nenamerni kod.\nIako su dobrobiti softvera otvorenog koda dobro poznate, velika većina kodova sadrži bar jednu poznatu ranjivost otvorenog koda, prema nedavnom izveštaju Sinopsys-a. Drugi izveštaj je takođe zaključio da se programeri često ne trude da ažuriraju biblioteke trećih strana koje koriste u svom softveru, posebno imajući u vidu da gotovo polovina Python biblioteka u PyPI-ju ima bezbednosnih problema, o čemu je Startit Dnevnik pisao.\nAli sve veći broj hakerskih napada koji ciljaju logistiku preduzeća i ranjivosti u „pouzdanom” hardveru i softveru trećih strana, naizgled je ubrzala napore industrije da pojača odbranu od pretnji poput onih koje su se pojavile u hakerskom napadu na SolarWinds. Taj napad otvorio je pristup osetljivim podacima hiljadama organizacija, od Microsofta do vladinih agencija.\nGoogle je nedavno predstavio novi end-to-end framework za „osiguranje integriteta softverskih artefakata u čitavom lancu snabdevanja softverom“, koji je u suštini nivo sertifikacije koji proverava koje bezbednosne procese ima određeni programski paket otvorenog koda. Tehnološki gigant je takođe lansirao Open Source Vulnerabilities bazu podataka koja pomaže programerima da smanje ranjivosti.\nSoftver otvorenog koda utiče na gotovo sve i svuda. Od malih startapa do velikih korporacija, kompanije se veoma često oslanjaju na open source komponente. Zato je u interesu svih da se obezbedi da se softver otvorenog koda pravilno održava i da nema ranjivosti, posebno imajući u vidu značajan porast broja sajber napada, koji ujedno postaju i sofisticiraniji, o čemu je Startit Dnevnik pisao. Upravo iz tog razloga, inicijative kao što su ova GitLab-ova i prethodna koju je pokrenuo Google, predstavalju ključan korak u rešavanju problema zlonamernog koda u softverskim komponentama.\nGitLab je najavio Package Hunter još u decembru i od tada interno pokreće prototip. Ali od 23. jula kompanija ga je učinila dostupnim pod MIT licencom za svakoga da ga koristi.


Jeftini letovi iz Šri Lanke za Palau - Avionske karte Šri Lanka Palau - eSky.ba\nLetovi iz Šri Lanke za Palau\nPretražite letove iz Šri Lanke za Palau\nProvjerite najbolje ponude letova iz Šri Lanke za Palau\n✔ Postoje li posebne ponude za letove iz Šri Lanke za Palau na eSky.ba?\n✔ Mogu li se pobrinuti za osiguranje prilikom rezervacije leta iz Šri Lanke za Palau?\n✔ Ako rezerviram let iz Šri Lanke za Palau, mogu li rezervirati ujedno i smještaj?\n✔ Koje avio-kompanije nude letove iz Šri Lanke za Palau?\nBudite sigurni, da na eSky.ba ponuda letova iz Šri Lanke za Palau uključuje ne samo niskotarifne avio-kompanije, već i one koje su specijalizirane za visoki standard.


NUNS pozvao na usvajanje Predlog zakona o radiodifuziji\nBeograd, 10.jul 2002. -- Nezavisno udruzenje novinara Srbije pozvalo je poslanike Skupstine Srbije da usvoje Predlog zakona o radiodifuziji, uprkos mnogobrojnim kritikama na njegov sadrzaj. Iako je kritikovao predlozen zakon zbog povecanja broja clanova Saveta agencije za radiodifuziju koje predlazu drzavni organi, NUNS je ocenio da su "potreba usvajanja tog zakonskog akta i pocetak regulacija medijske oblasti bitnije od svih primedbi". NUNS predlaze poslanicima da usvoje zakon kako bi, "skoro 2 godine posle demokratskih promena u zemlji, bilo omoguceno da oblast medija bude uskladjena s demokratskim standardima razvijenog sveta". Pre dva dana NUNS je ocenio da je Predlog zakona o radiodifuziji izmenjen u najvaznijem delu, te da takvo resenje ugrozava slobodu medija i otvara nove mogucnosti za pritiske i zloupotrebe.\nVlada u senci protiv predloga zakona\nBeograd, 09.jul 2002-- Vlada u senci Demokratske stranke Srbije kritikovala je u utorak Predlog zakona o radiodifuziji, posebno smanjenje broja predstavnika civilnog drustva u Savetu buduce Agencije za radiodifuziju, koja bi trebalo da preuzme ulogu drzave u oblasti rada elektronskih medija. "Smanjenjem broja clanova saveta sa 15 na devet, od kojih cetiri predlazu vlade i skupstine Srbije i Vojvodine, znatno smanjuje nezavisni drustveni uticaj na rad tog tela", kaze se u saopstenju vlade u senci.\nSusedi se vec prilagodili Evropi\nBudimpesta, 09.jul 2002-- Madjarska je uskladila Zakon o medijima sa standardima Evropske unije, unevsi u tekst obavezu da veci deo medijskog programa bude evropske produkcije i usvojivsi strozije propise o zastiti maloletnika od neodgovarajucih sadrzaja. Izmene Zakona o medijima usvojene su jednoglasno, sto ce Madjarskoj omoguciti da zakljuci pregovore sa EU o kulturi i audio-vizuelnoj politici. Iako su promene u tom zakonu jedna od obaveza pri uskladjivanju propisa sa EU, prethodni saziv madjarskog parlamenta nije uspeo da ih izglasa zbog neslaganja, tada opozicione, Madjarske socijalisticke partije sa sastavom medijskih nadzornih tela. Nakon izbora u aprilu, sada vladajuci socijalisti i opozicione stranke uspeli su da se dogovore o sastavu nadzornih tela, pa su izmene zakona usvojene bez ijednog uzdrzanog ili glasa protiv.\nNUNS protiv izmena u predlogu zakona\nBeograd, 8.jul 2002 -- Nezavisno udruzenje novinara Srbije ostro je u ponedeljak protestovalo zbog bitnih izmena u Predlogu zakona o radiodifuziji, ocenjujuci da je njima povecan uticaj politike, a smanjen uticaj predstavnika civilnog sektora. NUNS je ocenio da je Predlog zakona izmenjen u najvaznijem delu i da novo resenje ugrozava slobodu medija i otvara nove mogucnosti za pritiske i zloupotrebe. NUNS ukazuje da u pojedinim evropskim zemljama, kao i zemljama u tranziciji, slicni saveti imaju mnogo vise clanova, negde imaju i po 30 clanova, jer se time smanjuje mogucnost uticaja politike ili raznih lobija.\nZbog novih resenja u Predlogu zakona o radiodifuziji ostro su protestovali i Asocijacija nezavisnih elektronskih medija i Udruzenje za razvoj privatne radiodifuzije "Spektar".\nANEM protiv preteranog uticaja drzave na savet\nBeograd, 7.jul 2002 -- Asocijacija nezavisnih elektronskih medija odrzala je u Beogradu 5. i 6. jula Skupstinu clanova Asocijacije. Tom prilikom izrazen je najostriji protest povodom novog Predloga zakona o radiodifuziji zbog ozbiljnog narusavanja osnovnog koncepta ovog zakonskog teksta, odnosno omogucavanja preteranog uticaja drzavnih organa na sastav Saveta Agencije za radiodifuziju. ANEM je uputio Odboru za kulturu i informisanje Narodne Skupstine Republike Srbije amandman cijim usvajanjem se postize balans izmedju clanova Saveta koje predlazu organi drzavne vlasti i ostalih.\nU obrazlozenju, ANEM skrece paznju da postojece resenje predvidja da jednog od clanova Saveta Agencije za radiodifuziju predlaze Narodna Skupstina Republike Srbije koja, inace, bira svih 9 clanova Saveta, a u ovom slucaju treba i sama sebi da predlozi dva kandidata, a onda izabere jednog od njih?! Cinjenicom da Narodna skupstina i predlaze i vrsi izbor, prenaglasava se uloga organa drzavne vlasti u izboru clanova Saveta, a time dovodi u pitanje nezavisnost od centara moci, sto je jedan od evropskih standarda u ovoj oblasti.\nU isto vreme, kao predlagac kandidata za jednog clana Saveta Agencije predvidjena su - udruzenja radiodifuznih javnih glasila, udruzenja novinara, profesionalna udruzenja filmskih i dramskih umetnika i profesionalna udruzenja kompozitora u Republici Srbiji. Pored cinjenice da bi usvajanje ovakvog predloga nepotrebno oduzilo vreme za konstituisanje Saveta Agencije, ANEM predlaze da se razdvoje asocijacije elektronskih medija i novinara, s jedne, i profesionalne asocijacije dramskih i muzickih umetnika, s druge strane, i da onda svaka od njih predlaze kandidate za po jednog clana iz svojih kategorija. U obrazlozenju ovog amandmana istice se da ce tako profesionalne umetnicke asocijacije biti u mogucnosti da predloze kandidate koji su najbolje kvalifikovani da procenjuju programske sadrzaje emitera, a asocijacije - one kandidate koji imaju strucna znanja u oblasti radiodifuzije i moralni kredibilitet u pogledu nepristrasne primene svojih znanja.\nSkupstina ANEM-a jednoglasno je potvrdila odluku Upravnog odbora ovog Udruzenja od dana 25.06.2002. godine, o iskljucenju JRDNP "Jasenica" iz clanstva zbog nastalih promena uredjivacke politike, usled kojih JRDNP "Jasenica" vise ne ispunjava kriterijum afirmacije slobodnog, nezavisnog i profesionalnog rada koji je jedan od osnovnih ciljeva ANEM-a, niti ostvaruje adekvatnu poslovnu saradnju sa drugim clanicama, sto cini grubo krsenje Pravilnika o radu Udruzenja - Kodeksa ANEM-a.\nJedan od zakljucaka Skupstine ANEM-a bio je zalaganje za hitno donosenje regulative koja bi javnim preduzecima omogucila privatizaciju sto je jedan od neophodnih uslova da se izbegnu pritisci lokalne vlasti i moguca ucena.\nPosto se u nekim slucajevima politicki pritisak na profesionalce u medijima zavrsava otpustanjem neistomisljenika, Skupstina ANEM-a donela je odluku da formira Fond solidarnosti za pomoc licima koja ostaju bez posla.\nPrerano za konstatacije\nBeograd, 2.jul 2002 -- Portparol OEBS-a u Beogradu Stela Roner ocenila je u izjavi za Radio B92 da je jos rano reci koji je pravi razlog za odluku Vlade Srbije da povuce predlog Zakona o radio-difuziji iz skupstinske rasprave. Podsetimo, republicka Vlada povukla je pomenuti predlog zakona zbog, kako je izjavio potpredsednik Zarko Korac, velikog broja amandmana. Korac je jos rekao da odlaganje ne bi trebalo da traje duze od 7 dana, izrazivsi nadu da sustina zakona nece biti promenjena, a ona podrazumeva formiranje nezavisnog regulatornog tela i transformaciju RTS-a u javni servis.\nStela Roner oprezna je u komentarisanju povlacenja Zakona o radio-difuziji iz skupstinske procedure na cijem donosenju, izmedju ostalih, insistira i Savet Evrope: “Ako je Vlada donela takvu odluku da bi oformila radnu grupu koja ce promeniti delove zakona i na taj nacin ga uciniti mnogo prihvatljivijim za Skupstinu koja ga usvaja, onda smatram da tu nece doci do velikih problema. S druge strane, ako je takva odluka doneta da bi se promenile neke kljucne odredbe, onda u ime OEBS-a isticem da bi odredba o formiranju nezavisnog regulatornog tela trebalo da ostane onakva kakva jeste. Mislim da je isuvise rano znati koji je razlog ovakve odluke Vlade i kako ce se stvari razvijati u narednih nekoliko dana”, istakla je Stela Roner.\nNajozbiljniji udarac demokratizaciji medija\nBeograd, 2.jul 2002. -- Povodom odluke Vlade o povlacenju predloga Zakona o radio difuziji oglasili su se i neki predstavnici domacih medija. Naime, Asocijacija nezavisnih elektronskih medija smatra da ova odluka predstavlja jedan od najozbiljnijih udaraca demokratizaciji medijske sfere u Srbiji. S druge strane, predsednica Nezavisnog udruzenja novinara Srbije Milica Lucic-Cavic kaze za Radio B92 da odluku Vlade ne treba shvatiti dramaticno, ukoliko se radi o odlaganju na samo nedelju dana: "Ako smo toliko cekali od 5. oktobra, mozemo da pricekamo i tih nedelju dana. Ne bih volela kada bi neke druge stvari iskrsle, pa da se to opet odlaze, a zna se da primena tog zakona proces koji je izuzetno dug i osetljiv. Nedostatak tih zakona mozda omogucava politicarima i da uticu na medije", kaze Lucic-Cavic.\nPeter Sider: Zakon sto pre\nBeograd, 2.jul 2002 -- Predsednik Parlamentarne skupstine Saveta Evrope Peter Sider izjavio je da Zakon o radiodifuziji mora biti donet sto pre i bez mnogo odlaganja. “Taj zakon je za nas veoma vazan jer ce pokazati da je Jugoslavija moderna zemlja s modernim zakonom. Pitanje kako ce kanali i frekvencije biti raspodeljeni medju raznim medijskim kucama, nije nas prioritet. Diskusija o tome vodi se u svim zemljama”, rekao je Sider.\nSavezni minstar za inostrane poslove Goran Svilanovic rekao je da medijska scena u Jugoslaviji jos nije zaokruzena i da je za svako drustvo vazno da postoji sloboda informisanja. “Druga je stvar da li postoje politicke igre koje postoje u svakoj zemlji, pa i u nasoj, koje vode ka tome da se ostvari veci ili manji uticaj na medije. Slozili smo se da je neophodno doneti ovaj zakon sto pre, jer on uredjuje pravila igre na nacin na koji su uredjena i u drugim zemljama”, naveo je Svilanovic.\nVlada nespremna za istinsku demokratizaciju\nBeograd, 1. jul 2002.-- Asocijacija nezavisnih elektronskih medija smatra da odluka vlade Srbije o povlacenju Predloga zakona o radiodifuziji predstavlja jedan od najozbiljnijih udaraca demokratizaciji medijske sfere u Srbiji. “Predlog zakona o radio-difuziji, koji je izradila grupa nezavisnih eksperata i potom dopunila i popravila sama ta vlada, bio je prvi zakonski tekst koji je sustinski predstavljao raskid s autoritarnom prosloscu i omogucavao uspostavljanje evropskih standarda u oblasti elektronskih medija. Jasno je da je vlada povukla svoj predlog zbog nespremnosti da istinski demokratizuje oblast elektronskih medija”, stoji u saopstenju predsednika ANEM-a Verana Matica.\nProtiv povlacenja nacrta iz procedure\nBeograd, 12.jun 2002. -- Asocijacija nezavisnih elektronskih medija trazi od Vlade Srbije da ne povlaci iz skupstinske procedure Predlog zakona o radiodifuziji, kako je to nedavno zatrazila Nova demokratija. ANEM apeluje da javnost, mediji i profesionalne asocijacije odlucno reaguju na svaki pokusaj povlacenja tog zakona iz procedure ili izmenu njegovih sustinskih odredbi amandmanima. ND je kritikovala nacin izbora Saveta republicke radiodifuzne agencije, finansiranje tog servisa iz pretplate, kao i pojedine odredbe kojima se politickim strankama ogranicava mogucnost osnivanja radio i TV-stanica. ANEM je osudio ND sto nije ranije saopstila zamerke na nacrt zakona, navodeci da predstavnici te stranke nisu prisustvovali mnogobrojnim skupovima o tom zakonu, niti su iznosili primedbe na njegova resenja tokom visemesecne javne rasprave.\nANEM ocenjuje da stav ND ide u prilog verovanju da vlasti u Srbiji, jos od oktobarskih promena 2000. godine, svesno odugovlace postupak usvajanja novih medijsko-pravnih i telekomunikacionih propisa, kako bi zadrzali mogucnost uticaja na medije.


Poslodavcima će biti zabranjeno da zaposle nove radnike umjesto onih u štrajku? - Portal 072info\n24. Novembra 2013. Vrijeme objave: 18:28 sati\nU Savezu samostalnih sindikata BiH (SSSBiH) su za Fenu kazali da su još 2010. u svojim stavovima upućenim prema svim političkim partijama pred opšte izbore, među ostalim, tražili hitno donošenje tog zakona. Sindikat je to ponovio i na protestima održanim 26. maja 2012. godine, odnosno 30. maja ove godine.\nNakon tog posljednjeg protesta Vlada FBiH je, podsjećaju iz Sindikata, održala hitnu sjednicu na kojoj je zadužila Generalni sekretarijat Vlade da razmotri sindikalne zahtjeve, među kojima i onaj vezan za donošenje zakona o štrajku, nakon čega je Savezu upućen pismeni odgovor da su aktivnosti na njegovom utvrđivanju u toku.\n-Budući da je predloženim tekstom Prednacrta zakona o štajku oslabljena uloga sindikata u organizovanju i vođenju štrajka, te pojedinim odredbama ograničeno, pa čak i onemogućeno organizovanje legalnog štrajka, Savez samostalnih sindikata BiH je uputio primjedbe na taj prednacrt i one su dobrim dijelom usvojene – kazao je Bajramović.\nMeđutim, po njegovim riječima, postoje još neke odredbe na kojima će Savez insistirati, a tiču se poštivanja procedure za organizovanje štrajka solidarnosti, zatim rješavanja eventualnog spora za slučaj da se ne postigne sporazum o poslovima koji se ne mogu prekidati za vrijeme štrajka, te utvrđivanja minimuma procesa rada i način njegovog obezbjeđenja, koji bi trebao da se uredi kolektivnim ugovorima područja djelatnosti.\n– Poslodavci ne žele onemogućiti ostvarivanje prava na štrajk zaposlenika, ali su isticali neka rješenja koja ne tretiraju na jednak način pojedina pitanja. Tako smo ukazivali da se u članovima 20. i 22. na nejednak način utvrđuje visina naknade plaće, zatim se na nejednak način utvrđuju visine kazni za poslodavce i za sindikat u slučaju kršenja odredbi zakona – naveli su iz UPFBiH.\nNapominju da nisu prihvaćene ni njihove primjedbe u vezi sa rokovima iz zakona, kao i isplaćivanjem pune plate zaposlenicima u štrajku ako je on uzrokovan neisplaćivanjem plata, jer bi se time samo povećale obaveze koje se nisu mogle ni ranije izmirivati.\nOstale odredbe su uglavnom prihvatljive za poslodavce, ali očekuju da će se sa sličnim razumijevanjem postupati i kod utvrđivanja drugih propisa kojim se regulišu radno-pravni odnosi i gdje za tržišne uslove privređivanja postoje neka apsurdna rješenja.\nPropisano je pravo radnika da slobodno odlučuju o učešću u štrajku, te da organizovanje i učestvovanje u njemu ne predstavlja povredu ugovora o radu, ukoliko je organizovan u skladu sa odredbama ovog zakona, kolektivnog ugovora i pravila sindikata.\nUtvrđena je zabrana poslodavcu da sprječava radnike da organizuju i učestvuju u štrajku, da upotrebljava prijetnje i prinude radi njegovog okončanja, te da omogući određene povlastice za radnike koji ne učestvuju u ovom vidu borbe za ostvarivanje radničkih prava.\nVažeći Zakon o štrajku donesen je 1998. godine. Prija slanja Parlamentu FBiH, Vlada će Nacrt zakona o štrajku uputiti Ekonomsko-socijalnom vijeću za teritoriju FBiH.\nDa li su akcijske cijene prevara?


Ukrajina, Rusija, Evropa i ekonomija: Kako se evropske zemlje nose sa rastućim cenama energenata - CITY SMART | Vesti bez ulepšavanja\nEvropska komisija je u aprilu dogovorila gornju granicu za cene gasa u Portugalu i Španiji – u proseku 50 evra po megavat-satu.\nFrancuska vlada je u januaru primorala državnog dobavljača energije Elektrisite d Frans (Électricité de France – EDF) da ograniči rast veleprodajnih cena na četiri odsto tokom godine, što je kompaniju koštalo 8,4 milijarde evra.\nKao deo „antiinflatornog štita” poljska vlada je objavila plan za ukidanje PDV-a na hranu, gas i đubrivo.\n„Tako velike subvencije su neodržive u smislu javnih finansija i štetne u smislu geopolitike i energetske bezbednosti, a da ne pominjemo životnu sredinu”, kaže Simone Taljapijetra, viši istraživač u Brigelu, koji je prikupio podatke o državnim merama zaštite potrošača.\n„Jesen i zima će biti najteže”, kaže Ilarija Konti, šefica odeljenja za gas u School of Regulation iz Firence.


Majka Nadica: Kiju i Slobu bi jedino moglo da veže dete! - ShowBiz - Region - Vesti - Svet Plus\n12:47 2. JUN 2019.\nNadica je otkrila da je Kija Kockar dobra kuvarica i da je to povukla na oca, a od bake je učila da sprema kolače:\n"Kija je odrasla sa mnom i mojom majkom. Bile smo super trio, a i dalje smo kada ćerka svrati. Bila je odličan đak. Samo sam vikala prvi dan osnovne i srednje škole, i prvi dan fakulteta."\nNadica kaže da je njena ćerka imala srećno detinjstvo uprkos tome što je rano prekinula komunikaciju sa ocem:\n"Kijin tata je uz nju bio do njene desete godine. Kada je alkohol zauzeo posebno mesto u njegovom životu, više nije viđao dete. Ona nije bila bezbedna tada s njim. Kasnije su izgradili odnos, dete mu je bilo i na sahrani. Retko je bila kod kuće. Puštala sam je da se igra sa decom. Nisam joj dozvoljavala da plače ako joj neko uzme igračku. Učila sam je da se sama bori kroz život."\nPonosna mama ističe da joj je bilo teško kada je morala da se razdvoji od ćerke:\n"Najteže mi je bilo kada je otišla da studira u Beograd, a ja sam bila za to da ode u Novi Sad. Tri nedelje sam sedela u ćošku kao pod infuzijom. Ali nisam htela da je smaram. Kasnije mi je bilo lakše kada je počela da živi sa Slobom tamo."\nNa pitanje kako bi reagovala da se Kristina i Slobodan pomire, Nadica je imala interesantan odgovor:\n"Meni je najbitnije da je nakon svega Kija srećna i da je uspela. Ali ako bi ona rešila da se pomiri sa njim, ja bih prihvatila. Njih bi jedino moglo da veže dete."\nNadica još kaže da uživa da ode kod ćerke:\n"Od pobede u 'Zadruzi' Kristina je kupila stan u Beogradu i opremila ga, a ja njen novi dom obožavam. Tamo se osećam kao kod kuće, a Kija mi uvek ugađa kada sam kod nje."


Nadmetanje u aukcijskom centru srednje Evrope - Eurocomm-PR\nNadmetanje u aukcijskom centru srednje Evrope\nU novobaroknoj palati Doroteum nalazi se istoimena aukcijska kuća koja je najveća u srednjoj Evropi i jedna od vodećih u svetu. Centralni događaj svake godine čine četiri aukcijske nedelje za vreme kojih se održavaju glavne aukcije najvažnijih umetničkih i antikvitetskih asortimana.\nU Doroteumu se redovno organizuju nadmetanja za umetničke predmete stvaralaca poput Roland Rajnera i Karl Aubeka koji su stvarali u vremenu od tridesetih do pedesetih godina prošlog veka kao i drugih klasičnih umetnika Bečke moderne. Ovu aukcijsku kuću je osnovao car Jozef I davne 1707. godine i godišnje se u njoj održi oko 600 aukcija. Pored toga, galerija i zlatara u okviru Doroteuma nude bogat asortiman predmeta po fiksnim cenama.\nJoš jedna važna aukcijska kuća u Beču zove se Vestliht („WestLicht“) i poznata je širom sveta po vrednim antikvitetskim kamerama. U njoj se dva puta godišnje organizuju rekordna nadmetanja za kamere, pa je tako pre nekoliko godina Leica kamera fotografa Davida Daglasa Dankana prodata za 1,68 miliona evra.


Kognitivno podmlađivanje uz korišćenje kompjutera | Edukacija\nKognitivno podmlađivanje uz korišćenje kompjutera\nMalina kao osveženje i izvor zdravlja 03/08\nPrema istraživanjustručnjaka iz Engleske i Nemačke, upotreba kompjutra i mobilnih telefona možda da podmladi ljude, odnosno njihovu mentlnu sposobnost.\nStarije osobe koje koriste kompjuter ili mobilni telefon su sada između četiri i osam godina “kognitivno mlađe” u odnosu na ljude istih godina pre 10-tak godina.\nOvome u velikoj meri doprinosi nova tehnologija koja pospešuje mentalne sposobnosti strijih na potpuno novi način, a s obzirom na to da njihovi vršnjaci pre 10tak godina nisu imali pristup kompjuterima i mobilnim telefonima u meri u kojoj oni danas imaju – vidna je i razlika u moždanim aktivnostima.\nIstraživanje, koje je sproveo Međunarodni institut za primenjenu sisemsku analizu, rađeno je na osnovu podataka o stanovnicima starijim od 50 godina, sa teritorije Engleske i Nemačke. Neki od njih su bili testirani 2006. godine, a ostali (njih 3.000) su bili testirani šest godina kasnije, odnosno 2012. gidine. Poređenjem podataka došlo se do zanimljivog zaključka.\nNaučnici su ustanovili da postoji kontinuirani porast IQ-a među svetskom populacijom, što je nazvano Flin efekat. Ovaj porast se meri od 1930-tih godina, a objašnjava se time što je ljudima olakšan pristup boljem obrazovanju, ishrani i zdravstvenoj zaštiti.\nOsim toga, u poslednjih 10-tak godina veliki doprinos povećanju inteligencije i unapređenju mentalnih sposobnosti za stanovništvo iznad 50 godina, daje upotreba tehnologije, pre svega kompjutera i mobilnih telefona.\nZdrava užina za blistaviji preplanuli ten\nPola sata sna u toku dana spašava zdravlje\nTAGS: inteligencijamobilni telefoniračunaristariji ljudi


Ursula von der Leyen nastavlja posjetu regionu, u BiH će sutra otvoriti most Svilaj | Trend Radio Velika Kladuša\nUrsula von der Leyen nastavlja posjetu regionu, u BiH će sutra otvoriti most Svilaj\nPredsjednica Evropske komisije Ursula von der Leyen nastavlja svoju posjetu Zapadnom Balkanu, a danas će imati sastanke u Srbiji i Crnoj Gori te na Kosovu.Iz press službe predsjednika Srbije Aleksandra Vučića saopćeno je da će Von der Leyen boraviti u Beogradu. Beogradski mediji objavili su da će Von der Leyen sutra sa Vučićem učestvovati u pokretanju projekta na željezničkom koridoru 10, kao i da je planirano da prisustvuje potpisivanju ugovora za rehabilitaciju dionice na autoputu Niš-Priština, koji se radi uz finansijsku podršku EU.\nPlanirano je da se Von der Leyen sastane i sa premijerkom Srbije Anom Brnabić.\nNakon Beograda, predsjednica Evropske komisije će otići u Prištinu i razgovarati sa premijerom Kosova Aljbinom Kurtijem te predsjednicom Vljosom Osmani, a zatim u Podgoricu gdje će razgovarati sa predsjednikom Crne Gore Milom Đukanovićem i premijerom Zdravkom Krivokapićem.\nPredsjednica Evropske komisije je zvaničnu posjetu Zapadnom Balkanu počela jučer u Tirani, a obilazak regiona završava sutra posjetom Bosni i Hercegovini. Planirano je da prisustvuje svečanom otvaranju graničnog prijelaza i mosta Svilaj koji se nalazi na sjeveru države.


Blokirana imovina Venecuele u Americi\nNaslovna/Svijet/Blokirana imovina Venecuele u Americi\nVAŠINGTON – Američki predsjednik Donald Tramp potpisao je ukaz o blokiranju imovine vlastima Venecuele u SAD, uključivši u spisak Centralnu banku zemlje i državnu naftnu kompaniju PDVSA, navodi se u tekstu dokumenta koji je objavila Bijela kuća.\nPod “vlašću Venecuele” u dokumentu se misli na “državu i Vladu Venecuele, svaki politički sektor, resor i strukturu, uključujući Centralnu banku Venecuele i kompaniju PDVSA.\nBlokiranje imovine je stupilo na snagu petog avgusta.\nSAD su 28. januara objavile uvođenje sankcija nacionalnoj naftnoj kompaniji Venecuele PDVSA, blokiravši imovinu kompanije u vrijednosti od 7 milijardi dolara i zabranivši poslovanje s njom. Prema podacima Bijele kuće, kompanija je izgubila još 11 milijardi dolara u isporukama nafte.\nU isto vrijeme u Venecueli su počeli masovni protesti protiv predsjednika te zemlje Nikolasa Madura, nedugo pošto je položio zakletvu.\nHuan Gvaido, predsjednik Nacionalne skupštine koju kontroliše opozicija, nezakonito se proglasio za šefa države, što su priznale brojne zapadne zemlje na čelu sa SAD.\nimovina Kompanija opozicija protesti Resor SAD Vrijeme\nAmerički vojnici ostaju – zašto je Irak važan za SAD\nPonovo protesti u Albaniji\nMilioni životinja stradali, neke vrste izložene izumiranju\nPapa Franjo: Bog voli i najgore među nama\nTramp: Ne želim rat, ali ako do njega dođe Iran će biti uništen\nGoogle uklonio aplikacije koje bi mogle da “špijuniraju” korisnike\nIdentifikovano lice koje je brutalno šutiralo policajca na zemlji (VIDEO/FOTO)


BIRN: Podaci iz istrage za požar u Depou tajna | Novinska agencija Beta\nDRUšTVO | 04.10.2017 12:25 > 04.10 12:30\nBIRN: Podaci iz istrage za požar u Depou tajna\nPrvo osnovno javno tužilaštvo u Beogradu odbilo je da Balkanskoj istraživačkoj mreži (BIRN) dostavi dokumentaciju iz istrage o požaru u kojem je u potpunosti izgoreo tržni centar Depo, iako tvrde da nema odgovornih za požar, preneo je danas BIRN.\nTakvo rešenje Tužilaštvo je donelo postupajući po zahtevu za pristup informacijama od javnog značaja koji je BIRN uputio pošto je saopšteno da će grad Beograd prodati zemljište i objekte u Bulevaru kralja Aleksandra 142.\nBIRN-u je najpre iz tužilaštva potvrdjeno da je vodjena istraga, ali da je njome utvrdjeno da za izbijanje požara niko nije odgovoran. U drugom dopisu, BIRN-u je uskraćeno da pregleda dokumentaciju iz istrage.\nU obrazloženju rešenja koje je potpisao tužilac Ljubivoje Djordjević, navodi se da je Tužilaštvo utvrdilo "da se u radnjama nijednog lica ne stiču bitni elementi bilo kog krivičnog dela za koje se goni po službenoj dužnosti".\nTužilaštvo je navelo da bi se dostavljanjem dokumentacije koju je tražio BIRN "moglo ugroziti vodjenje krivičnog postupka, ukoliko po saznanju novih činjenica i novih dokaza, tužilaštvo eventualno donese odluku o pokretanju krivičnog postupka protiv lica, s obzirom da ista sadrži dokaze koje je u dosadašnjem toku postupka prikupilo i radnje koje je preduzelo, a koje se ne mogu stavljati na uvid pre saslušanja osumnjičenog".\nBIRN je dodao da iz tog rešenja nije jasno zbog čega bi se vodila neka nova istraga ako je istraga na okolnosti paljenja Depoa okončana.\nDepo je izgoreo u avgustu 2014. godine i do tada je u njemu radilo 160 zakupaca pijačnih tezgi. Posle požara njima je ponudjena alternativna lokacija na doradjenom delu Djeram pijace, takodje u Bulevaru kralja Aleksandra, ali se malo ko od njih tamo i zadržao.\nIako nikada nije saopšteno ko je odgovoran zbog paljenja objekata u vlasništvu Gradskog saobraćajnog preduzeća "Beograd", grad je 5. septembra ove godine objavio javni pozov za zainteresovane investitore.\nPonude se prikupljaju do 5. oktobra 2017. godine, a za 9. oktobar je najavljeno javno nadmetanje zainteresovanih investitora. Početna cena na aukciji je viša od četiri miliona evra.\nBudućem vlasniku je ponudjeno 4.316 kvadratnih metara zemljišta i objekata koji se na njemu nalaze uz obavezu da se sačuva deo tramvajskog depoa, koji je kategorisan kao kulturno dobro jer je odatle krenuo prvi tramvaj u Beogradu u 19. veku.\nmr burns from simpsons0 0 04/10/2017 13:54\nmnogo puta vec primenjena sema: objekat izgori i onda moze da se menja namena, tj proda za gradnju. ... niko i ne spominje da je to bilo i zbirno mesto sa kog su odvodjeni gradjani u logore..


Košarac: Evropski tim okončao kontrolu objekata za izvoz crvenog mesa na tržište EU - Portal 072info\n– Riječ je o nadzoru u drugom stepenu u okviru procedure odobravanja izvoza crvenog mesa na evropsko tržište, nakon što smo uspješno okončali prvu fazu i od Evropske komisije dobili procjenu upitnika sa dodatnim preporukama – istakao je ministar Košarac.\n– Na osnovu izvještaja ćemo u saradnji sa Uredom za veterinarstvo BiH i nadležnim tijelima Republike Srpske, Federacije BiH i Brčko Distrikta izraditi akcioni plan. Cilj nam je da na osnovu preporuka u što skorijem vremenskom roku ispunimo postavljene zahtjeve i omogućimo domaćim privrednicima plasman crvenog mesa na veliko evropsko tržište – naglasio je ministar Košarac.\n– U potpunosti smo opredijeljeni da kreiramo politike i rješenja koja će otvoriti evropsko tržište za naše proizvođače. Ne umanjujući njegov značaj, svjesni smo da usljed globalnih poremećaja na tržištu moramo otvarati mogućnost i za plasman na tržišta drugih zemalja, poput Kine, Rusije, Evroazijske ekonomske unije, Izraela, Ujedinjenih Arapskih Emirata, Saudijske Arabije i slično – MTporučio je ministar Košarac – saopćeno je iz Ministarstva vanjske trgovine i ekonomskih odnosa BiH.\nPrethodni članakUkrajinski premijer: Ne želimo samo obnavljati cigle i beton, želimo izgraditi novu državu\nSljedeći članakPolicija pronašla 60 mrtvih mačaka u frižideru i teglama za cvijeće


Knjige za učenje srpskog jezika u dijaspori | Glas javnosti\nPočetna > Društvo > Knjige za učenje srpskog jezika u dijaspori\nBEOGRAD - Ministar za dijasporu Srđan Srećković i direktor Zavoda za udžbenike Miloljub Albijanić potpisali su ugovor o saradnji, koji će omogućiti da mladi u dijaspori - u Kanadi, SAD, Evropi dobiju 8.400 bukvara, čitanki i gramatika srpskog jezika.\nMinistarstvo je, zahvaljujući Zavodu, koji je dao popust od 50 odsto na cenu knjiga, otkupilo udžbenike za srpski jezik i oni će biti distribuirani u više od 300 privatnih škola i crkveno-školskih opština širom dijaspore, rekao je Srećković, prilikom potpisivanja ugovora o zajedničkom finansiranju te akcije.\nSve knjige prati kompakt disk ili DVD, rekao je ministar za dijasporu, ističući da je očuvanje srpskog jezika, kojim govori gotovo četiri miliona naših ljudi na svih pet kontinenata, državni i nacionalni interes.\nMinistarstvo planira da tokom 2010. godine realizacije nekoliko projekata, poput podrške razvijanju vaninstitucionalnih oblika učenja srpskog jezika u dijaspori, projekta "Svi Srbi znaju srpski", organizovanja letnjih škola srpskog jezika, izrade veb-portala za učenje srpskog i drugo, rekao je Srećković.\nOn je naveo da će sva ta deca uskoro biti lojalni građani u zemljama u kojima žive, neki od njih će biti na ključnim pozicijama u institucijama sistema, ili na važnim položajima i zato, dodao je, "ne smemo da dozvolimo da izgubimo vezu s njima".\nDirektor Zavoda Albijanić je najavio nastavak razgovora za buduće zajedničke projekte sa Ministarstvom za dijasporu i ukazao da je Zavod spreman da štampa gramatiku srpskog jezika i na latinici, s obzirom na to da naša deca u dijaspori imaju problema sa ćiriličnim pismom, po prethodnoj preporuci donetoj u Ministarstvu prosvete.


Dačić: Samo nam još on fali\nPostoji pritisak da se pitanje KiM reši što pre, rekao je ministar spoljnih poslova Ivica Dačić\nOn je dodao da ne smatra da se pravno obavezujući sporazum piše, jer se trenutno ne nalazimo u toj fazi.\nNa spekulacije da bi Srbiji kroz sporazum mogla da bude ponuđena "ideja dve Nemačke", srpski ministar spoljnih poslova rekao je da se ta ideja pominje, ali da je poznato da u konceptu dve Nemačke dolazi do ujedinjenja, a ne do jednostavnog priznanja i razjedinjenja "kao što oni hoće".\nSrbija, u svakom slučaju želi pregovore, a prema rečima predsednika Vučića, oni bi trebalo da budu zakazani do kraja meseca, i to na najvišem nivou, rekao je Dačić na TV Hepi.\n"Samo nam još fali specijalni predstavnik. Imali smo ih raznih, mnogi su dobili Nobelove nagrade za mir, a nama nije bolje. Nikakav dogovor nije postignut", poručio je ministar podsetivši da su za dvadeset godina prošli mnogi, od Ahtisarija, Holbruka, Olbrajtove i drugih.\n"Propale su im sve nade i investicije koje su uložene u njih...Narodna poslovica kaže 'teško je jednoj vreći kada je prazna da stoji uspravno'. Kako da okupe ljude kad nemaju narodnu podršku?", upitao je ministar.


Grenel optužuje Nemačku da podriva solidarnost NATO | EurActiv Serbia\nGrenel je i specijalni izaslanik predsednika SAD Donalda Trampa za pregovore Srbije i Kosova, kao i vršilac dužnosti direktora nacionalne obaveštajne službe.\nNedelju dana nakon što je Socijaldemokratska partija Nemačke (SPD) ponovo otvorila debatu oko američkog nuklearnog oružja postavljenog u Nemačkoj, Grenel je saopštio svoje mišljenje o tome u autorskom tekstu za nemački Velt.\nGrenel je u tekstu ukazao na kontinurani značaj NATO, s obzirom na pretnje koje dolaze od Rusije, Kine i Severne Koreje, i istakao ulogu NATO u nuklearnom odvraćanju za očuvanje mira.\nMeđutim, prema Grenelu, Nemačka "umanjuje solidarnost i tako podriva nuklearno odvraćanje NATO", prenosi Euraktiv Nemačka.\nGrenel se oglasio nakon što je lider SPD u Bundestagu Rolf Micenih (Mützenich) u intervjuu za Tagesšpigel ranije ovog mesea zahtevao da Nemačka "isključi postavljanje američkog nuklearnog oružja u budućnosti".\nNeke njegove partijske kolege, uključujući ministra spoljnih poslova Hajka Masa, povukle su tu izjavu.\nMeđutim, ostali političari iz SPD, uključujući kopredsedavajućeg Norberta Valtera-Borjansa, žele da se razgovara o ulozi Nemačke u nuklearnoj strategiji NATO, što je izvestio EURACTIV.de.\nZa Grenela je takva rasprava neprihvatljiva. Umesto toga, on zahteva da "nemačko političko vođstvo, posebno oni iz SPD, jasno kažu da Savezna Republika poštuje obaveze (prema NATO) i stoji uz svoje saveznike".\nInače, ovo nije prvi put da Grenel iznosi zahteve Nemačkoj oko obaveza u NATO. Od kako je u maju 2018. postao ambasador SAD u Berlinu, on stalno poziva Nemačku da za odbranu izdvaja 2% BDP, kako je predvidjeno za članice NATO.\nU avgustu 2019. Grenel je zapretio povlačenjem dela američkih snaga iz Nemačke ako Berlin ne ispuni tu obavezu.\nZbog beskompromisnog tona i percepcije da se meša u unutrašnje poslove Nemačke Grenel nije popularan među nemačkim političarima i u javnosti.


Hocu.ba Kako donijeti ispravnu odluku? – Hocu.ba\nVeoma je teško znati koji je idealan posao za nas ili koji od dva rizična rešenja da odaberemo, sve ima svoje vrline i mane i zato nije neočekivano da ponekada momentima, onima koji kod svakoga od nas ostavljaju velike posledice, odaberemo pravu odluku. Ona koja postiže ispunjenje cilja ili težnje u datoj situaciji. Donošenje odluka je proces pri kome smo suočeni sa nekoliko mogućnosti od kojih treba odabrati pravu, nakon čega sledi preduzimanje niza akcija kako bismo tu odluku sproveli u delo.\nNačin na koji donosimo odluke u velikoj meri zavisi od toga kakvi smo karakterno i koje su to osobine ličnosti koje nas čine drugačijim od drugih. Naravno, ciljevi, ambicije, interesovanja i želje utiču na to koju odluku, u kom momentu donosimo i koja je u skladu sa prioritetima koje smo odabrali za sebe. Odluke koje uključuju planiranje, dakle uzimanje u obzir dugoročnih (a samim tim i kratkoročnih) ciljeva, najkvalitetnije su jer time uzimate u obzir svoje životne ciljeve i ostvarujete ih preko “malih zalogaja”. To znači da uzimate kontrolu nad svojim životom (ili bilo kojim njegovim aspektom).\nIntuitivno – odluke koje su donešene intuitivno su one bazirane na ranijem iskustvu i situacijama koje su bile slične trenutnoj. Odluke koje se donose na ovaj način prate određene šablone koji su se u prošlosti pokazali uspešnim\nLogički – prilikom ovakvog donošenja odluke, dolazi do razmatranja svih argumenata koji govore u prilog ili protiv odluke koja je na pomolu. Ovom prilikom dolazi do razlaganja podataka i njihovo upoređivanje sa ličnim afinitetima\nRazgovarajući sa nekim – ovom prilikom nam je, najčešće, potrebno da verbalizujemo svoje misli i da u saglasnosti sa nekim za koga smatramo da nas poznaje (ili ima slično iskustvo) i ko može objektivno da utiče na ovaj proces, donesemo odluku. To može da bude i stručno lice\nDvoumljenjem – u samostalno donošenje odluke, pri čemu smo svesni opcija koje su pred nama, uključujemo i pređašnja iskustva kao i analizu mogućih posledica. Sakupljamo neophodne podatke i posle izvesnog vremena donesemo odluku koju smatramo pravilnom. Važno je ne odugovlačiti previše jer to takođe može negativno da se odrazi na nas.\nTestiranjem mogućih opcija – odlučujemo se za jednu opciju koju smo prethodno testirali u praksi. Na ovaj način stičemo uvid u moguće posledice odlučivanja. Ovo je koristan način donošenja odluka, ali često nismo u mogućnosti da testiramo izbore ili nemamo dovoljno vremena za to.\nKoje faze prolazimo prilikom donošenja odluka?\nIdentifikacija problema – pre donošenja bilo kakve odluke, treba da postoji jasno definisana problemska situacija. Dakle, trebalo bi jasno postaviti problem kao i sve njegove aspekte, koji su njegovi uzroci i posledice\nDefinisanje ciljeva – precizno određivanje šta želimo da postignemo tj. šta nam je cilj za budućnost\nDonošenje preliminarne odluke i generisanje liste mogućih rešenja – donošenje potencijalnih rešenja i mogućnosti za rešavanja dileme ili problema. Trebalo bi razmisliti o svim opcijama koje se pred nama nalaze, šta je sve moguće učiniti\nProcena mogućih rešenja – argumentovana procena koje bi rešenje bilo dobro ili loše po nas.\nOdabir rešenja – kada sumiramo rezultate iskristalisaće se odluka koja je po nas najbolja i tada dolazi do odabira najboljeg rešenja.\nSprovođenje odluke u praksi – preduzimanje niza akcija koje bi našu odluku sprovele u delo i istrajnost u procesu sprovođenja.\nPraćenje izvršenja odluke – ukoliko rezultati nisu merljivi na licu mesta, trebalo bi pratiti kako napredujemo u sprovođenju odluke (izabrati način preko kog to možemo činiti).\nKoje prepreke se javljaju prilikom donošenja odluke?\nLične karakteristike – osobine ličnosti poput nesigurnosti, manjka motivacije, neodlučnosti i sl. mogu da nas sabotiraju kada treba da donesemo neku odluku.\nNedostatak informacija – ukoliko nemamo opcija ni izbora, nema mesta ni donošenju odluke jer ona često podrazumeva eliminaciju nekih mogućih rešenja. Ukoliko mi nemamo informacije na osnovu kojih bismo mogli da donesemo odluku, najčešće je nećemo ni doneti.\nPredrasude o novoj situaciji u kojoj se možemo naći nakon donete odluke („to je loše po mene, neću se snaći” i sl.) jer, ukoliko unapred predodredimo propast kao rezultat nove odluke, takvu odluku nećemo doneti.\nSpoljašnji pritisci – faktori koji nas pritiskaju da ne donesemo odluku ili da, nasuprot tome, donesemo onu koja nije obavezno dobra po nas.\nDonošenje odluka nije lak posao niti je uvek logičan izbor na nama, ali ono što je pri svemu tome važno je da ostanemo dosledni sebi i svojim vrednostima, željama i težnjama jer tako smanjujemo negativne posledice odluka koje smo doneli. Takve odluke nije uvek lako doneti i zato „konslultujete” svoje dugoročne ciljeve i izbor će vam biti olakšan.\nAutor Admin odluke prepreke savjeti sos\nIdeja: Osnovali pogon za reciklažu hotelskih sapuna i zaposlili osobe sa invaliditetom »


Trenirajte sa Anom Ignjatović: Uživo na njenom youtube kanalu svakog ponedeljka, srede i petka - Glas Zaječara\nHome Sport Trenirajte sa Anom Ignjatović: Uživo na njenom youtube kanalu svakog ponedeljka, srede...\nAna Ignjatović, instruktor za personalni fitnes i grupne fitnes programe, zbog novonastale situacije i vanrednog stanja u zemlji, neko vreme neće moći da održava grupne treninge, ali kako bi svi ostali aktivni i u kondiciji, Ana Ignjatović će držati treninge preko svog youtube kanala.\n„Zbog novonastale situacije i vanrednog stanja u zemlji, neko vreme neće moći da se održavaju grupni treninzi. Svi koji su do sada bili aktivni, treba shodno preporukama što više vremena da provode u kućnoj izolaciji“– poručuje Ana Ignjatović.\nKako bi smo što bolje proveli vreme u kući, ostali aktivni i u kondiciji, Ana Ignjatović će držati treninge preko svog youtube kanala.\n„Uključenje će ići uživo, svakog ponedeljka, srede i petka od 19:05 časova. Vežbe će biti prilagođene kućnim uslovima, neće biti zahtevne i moći će svako ko želi da se priključi i da trenira potpuno besplatno, onoliko koliko mu prija“.- napominje ona.\nJedini uslov koji Ana zahteva je da ste zdravi ili da ukoliko imate bilo koji zdravstveni problem, imate dozvolu lekara da možete da trenirate.\n„Da ostanemo u izolaciji, da pustimo zdravstvene radnike da rade svoj posao i da ostanemo zdravi“.- poručila je Ana Ignjatović.\nPrethodni tekst„Zalogajčić“: Konak piletina – specijalitet koji će vas ostaviti bez teksta!\nNaredni tekstVlada Srbije: Policijski čas od 17 časova, dozvoljena kraća šetnja vlasnicima ljubimaca i kasnije, maksimalna cena maske 120 dinara


"Polovina javnih nabavki samo sa jednim ponuđačem" - Naša Mesta\nNaslovna Aktuelno „Polovina javnih nabavki samo sa jednim ponuđačem“\n„Polovina javnih nabavki samo sa jednim ponuđačem“\nNa Portalu javnih nabavki od 1. jula 2020, kada je stupio na snagu novi zakon, oglašeno 9.655 javnih poziva i pokrenuto gotovo 11.000 postupaka elektronskih nabavki.\nZaključeno je 11.400 ugovora, ali je 3.420 postupaka obustavljeno. Za 70 posto obustava navodi se da nije stigla nijedna ponuda, što govori o nedovoljnom interesovanju privrede, u velikoj meri zbog niskog stepena poverenja ponuđača u sistem, ali i nedostatka znanja, ocenjuje NALED.\nRazvijene evropske zemlje imaju visok udeo nabavki u bruto domaćem proizvodu – Švajcarska 25 posto, Holandija 20, Švedska 16,5 odsto – dok je u Srbiji taj procenat tek nešto iznad osam odsto, što govori o ograničenim mogućnostima da se kroz javne nabavke ostvaruju razvojni ciljevi i osnažuje privreda, dodaje se u NALED-ovom biltenu.\nJedan od ključnih ciljeva projekta „Efektivne javne nabavke u službi ekonomskog rasta“, kako ističe NALED je jačanje konkurentnosti, pre svega malih i srednjih preduzeća, kroz razvoj i sprovođenje fer, efikasnih i transparentnih nabavki.\nVrednost nabavki u Srbiji svake godine raste, i u 2019. je premašila 440 milijardi dinara, ali izazov predstavlja činjenica da je prosečan broj ponuđača za poslednjih 15 godina pao sa 8,5 na samo 2,5 dok je, prema analizi Udruženja „Ponuđači Srbije“, u čak 55 posto slučajeva stigla samo jedna ponuda.\n„Uz to, 90 posto nabavki se sprovodi po kriterijumu najniže ponuđene cene, odnosno kupuju se najjeftiniji proizvodi i usluge, a samo 10 procenata primenom kriterijuma ekonomski najpovoljnije ponude“, kaže direktorka za dobru upravu u NALED-u Ana Ilić.\nPrema njenim rečima, cilj NALED-a je da kroz gore pomenuti projekat, koji sprovode uz podršku Švedske agencije za međunarodni razvoj i saradnju (SIDA), poprave ove pokazatelje, pre svega kroz unapređenje efikasnosti nabavki i veće korišćenje odnosa cene i kvaliteta pri oceni ponuda, smanjenje prostora za korupciju i da doprinesu oporavku od posledica pandemije efikasnijom javnom potrošnjom.\nUčešće većeg broja ponuđača, objašnjava Ilić, utiče na formiranje povoljnijih cena za odgovarajući kvalitet, što državi pruža mogućnost da bolje raspolaže novcem poreskih obveznika, a to je posebno važno u saniranju posledica izazvanih kovidom-19.\nTakođe, nisu zanemarljivi pozitivni efekti koji se mogu ostvariti u pogledu zaštite životne sredine i socijalne inkluzije kroz pažljivo definisanje kriterijuma za ocenu ponuda.\n„Naš cilj je da do 2023. kriterijum ekonomski najpovoljnije ponude bude zastupljen bar u 30 posto postupaka, a da prosečan broj ponuđača podignemo na 3,5“, dodaje Ilić.\nPrethodni tekstAPR izdaje izvode i potvrde o stvarnim vlasnicima za potrebe poslovanja firmi\nSledeći tekstOdvojeno 400 miliona dinara za čistiji vazduh u opštinama


Obilježena Globalna sedmica poduzetništva u JU Srednja ekonomsko-trgovinska škola Tuzla - MSP\nZavršna manifestacija obilježavanja Globalne sedmice poduzetništva ove godine održana je u Srednjoj ekonomsko-trgovinskoj školi u Tuzli u četvrtak 29.11.2018. godine na kojoj su pored učenika, profesora, roditelja učešće uzele i predstavnice Ministarstva obrazovanja i nauke, Pedagoškog zavoda i Ministarstva privrede Tuzlanskog kantona.\nTema pod nazivom “Žensko poduzetništvo” bila je predmet interesovanja učenika čija su se preduzeća predstavila na takmičenju koje je organizovano od strane profesora ekonomske grupe predmeta koje vode sekciju „Mladi poduzetnik“. Predstavnicama Ministarstva privrede Tuzlanskog kantona dodijeljena je uloga u žiriju kod odabira najboljih preduzeća po nekoliko kriterija: orginalnost ideje, kvalitet prezentacije, kvalitet marketing plana, detaljnost finansijskog izvještaja te kreativnost štanda. Na takmičenju su se predstavili učenici od prvog do četvrtog razreda sa pet preduzeća uz prezentacije biznis planova i uređene štandove na kojima su na vrlo kreativan način izložili svoje proizvode i predstavili usluge koje pružaju.\nOvom prilikom su učenici i nastavnici ekonomsko-trgovinske škole prezentirali rezultate aktivnosti tokom mjeseca poduzetništva, izveli prigodan kulturno-zabavni program sekcija koje egzistiraju u školi, te su na kraju proglašene najbolje ideje i nagrađena najbolja preduzeća odnosno ekipe koje su se predstavile na takmičenju. Također je dogovoreno da će se i u narednom periodu nastaviti uspješna saradnja Ministarstva privrede sa srednjim školama na području Tuzlanskog kantona kada je riječ o obilježavanju Globalne sedmice poduzetništva.


Mađarski ministar spoljnih poslova Peter Sijarto potvrdio je da i ta zemlja učestvuje u razgovorima o Kovid pasošima na nivou EU, ali da je zauzela stav protiv toga da se prihvataju samo vakcine koje odobri Evropska agencija za lekove (EMA), već da Kovid pasoši treba da obuhvate sve vakcine odobrene i na nacionalnom nivou.\nSijarto je, posle sastanka sa ministrom spoljnih poslova Nikolom Selakovićem, naglasio da u EU postoje dva načina da vakcine budu odobrene za upotrebu - jedno je dozvola EMA, a drugi je da u situaciji opasnosti, njihovu upotrebu odobre nacionalni organi.\n"Mislimo da Kovid pasoši ne smeju da budu diskriminatorni, već da moraju da se poštuju propisi EU", naglasio je Sijarto, prenosi Fonet.\nEvropska unija treba da odlučuje o Kovid pasošima u sredu 17. marta, a kako je uoči sednice izjavio potrparol Evropske komisije, na sutrašnjem samitu će se razgovarati samo o potvrdavama za kretanje unutar EU, ali se ne zna da li će u budućnosti to važiti i za treće zemlje.\nEvropska komesarka za unutrašnje poslove Ilva Johanson ranije je izjavila da će EU priznavati samo one vakcine koje je odobrila Evropska agencija za lekove: Fajzer, Moderna, Džonson i Džonson i Astra Zeneka, što je potencijalna prepreka za najveći broj građana Srbije koji su primili kinesku ili rusku vakcinu.\nSijarto i Selaković su se složili da nema prepreka da Mađarska i Srbija razgovaraju o bilateralnom sporazumu koji bi omogućio putovanje građanima dve zemlje na nihovim teritorijama.\nDvojica ministara su rekli da Srbija i Mađarska imaju dobre rezultate u vakciniaciji jer nisu dozvolile da se to pitanje ispoltizuje, niti da o vakcinama odlučuje neko drugi sem stručnjaka u obe zemlje.\n"Spasili smo onoliko života, koliko smo nabavili vakcina 'sa istoka', niti bismo bez njih mogli da sprovedemo vakcinaciju u tolikom broju", rekao je Sijarto i najavio da će do maja u Mađarskoj biti vakcinisano 3,5 miliona ljudi.\nSelaković je ocenio da su odnosi Srbije i Mađarske na "istorijski najvišem nivou". Posebno je istakao saradnju u borbi protiv pandemije, na evrointegracijama i u ekonomiji, i naglasio da je trgovinska razmena sa Mađarskom dostigla vrednost od 1,94 milijarde evra u 2020. godini, kao i da je ta zemlja postala treći po veličini trgovinski partner Srbije u EU, prenosi Fonet.


Putin: Snabdevaćemo Indiju sa 10 miliona tona nafte godišnje - Neverovatna Indija\nNaslovna Ekonomija Putin: Snabdevaćemo Indiju sa 10 miliona tona nafte godišnje\nPutin: Snabdevaćemo Indiju sa 10 miliona tona nafte godišnje\nRusija će snabdevati Indiju sa deset miliona tona nafte godišnje u narednih deset godina, izjavio je ruski predsednik Vladimir Putin posle sastanka sa indijskim premijerom Narendrom Modijem u Moskvi, prenosi Raša tudej.\n„Ugovorom između Rosnjefta i Eser grupe je predviđeno da velike isporuke nafte i naftnih proizvoda – deset miliona tona nafte godišnje u narednih deset godina – bude isporučeno indijskim rafinerijama“, izjavio je Putin tokom zajedničke konferencije za novinare sa Modijem.\nDvojica zvaničnika su, kako navodi RT, dogovorila niz velikih ugovora u sektoru odbrane, trgovine i nuklearne energije, a zvanična Moskva je istakla svoju posvećenost zajedničkoj saradnji u sektoru nuklearne energije, potvrdivši plan o izgradnji šest nuklearnih reaktora u Indiji u narednih 20 godina.\nIndijski premijer Narendra Modi je boravio u dvodnevnoj poseti Moskvi u okviru 16. godišnjeg samita dve zemlje. Samit je počeo u sredu privatnom večerom koju je organizovao Putin, posle čega je usledilo potpisivanje 15 ugovora između Rusije i Indije.\nDve zemlje su se saglasile da vojno-tehnička saradnja ostaje jedan od ključnih ciljeva njihovog partnerstva.\n„Nije reč samo o finalnom proizvodu, već o bliskoj tehnološkoj saradnji“, objasnio je Putin, i dodao da su dve zemlje imale uspešnu saradnju u proizvodnji projektila „Bramos“ i da planiraju da zajednički proizvedu novi tip borbenog aviona i nosača aviona.\nTrgovina između Indije i Rusije, koja je 2014. godine iznosila nešto ispod 10 milijardi dolara, pala je ove godine za više od 14 odsto. Predsednik Rusije je krivicu za to pripisao globalnom sunovratu cena nafte, koja je glavna ruska izvozna roba, dodajući da dve zemlje treba da razviju i bližu industrijsku saradnju.\nPrethodni tekstMeđusobna podrška Rusije i Indije\nSledeći tekstĐumbir – jači od citostatika


Protiv je glasalo 40 poslanika, za je bilo 30, a jedan uzdržan\n55048 pregleda\t525 reakcija\t63 komentar(a)\n26.02.2021. 13:31h Ažurirano: 26.02.2021. 14:18h\nPoslanik DPS-a Danijel Živković imao je primjedbe na kvalifikacije izrečene na račun prethodne vlade, na što je predsjednik parlamenta Aleksa Bečić odgovorio da je bilo više izrečenih kvalifikacija, a najviše na račun sadašnje Vlade.\nMomo Koprivica (Mir je naša nacija) rekao je da razloga nema razloga da se pokreće parlamentarna istraga niti ima indikatora korupcije u ovom poslu.\nKazao je da ima indikatora da je zaduživanje obezbijedilo finansijsku stabilnost države, što je i centralna banka potvrdila svojim zaključkom.\nSlaven Radunović (DF) smatra da je dovoljna mjera što je zakazano kontrolno saslušanje ministra finansija.\n"Mogu kao građanin i neko ko se dugo bavio biznisom da shvatim da je neko ko je znao da će biti ministar i znao šta ga čeka, prije vremena počeo da priprema stvari i razmišlja o tome, mada ja ne bih kršio procedure. Na šta je naišla nova Vlada kada je došla u zgrade koje ste vi napustili – opšte rasulo", rekao je Radunović.\nOn je rekao da je ovdje u pitanju i to što je Crna Gora u toliko lošem ekonomskom stanju da mu nije jasno kako je ova Vlada dobila bilo kakav novac na zajam i s obzirom u kakvom su stanju javne finansije i kako ih je bivša Vlada ostavila.\n"Nećemo dozvolimo nekom ko je sve zamutio u ovoj državi, sav novac iznio, da pravi cirkus od ovoga", poručio je Radunović.\nPredrag Sekulić (DPS) rekao je da je sve urađeno dva ili tri dana nakon što je izabrana nova Vlada i premijer Zdravko Krivokapić rekao da će transparentnost biti jedna od odlika nove Vlade.\n"A transparentnost je bila da je javnost putem Tvitera obaviještena o ovolikom zaduženju", rekao je Sekulić i dodao da iz parlamentrane većine sa jedne strane optužuju vladu, a sa druge ne dozvoljavaju formiranje Anketnog odbora.\nNebojša Medojević (PzP) kazao je da ko god radi tajno sa parama poreskih obveznika to je definicija korpucije.\nTvrdi da ministar finansija Milojko Spajić nije da tačnu informaciju o kamati.\n"Danas sam dobio informaciju iz Londona. Kamata je veća", kaže Medojević.\nDodao je da je Spajić imao i podršku i premijera Zdravka Krivokapića.\n"Dobro je da je kontrolno saslušanje zakazano, treba mi više informacija o djelovanju ove kriminalne organizacije u koju je povezano više lica iz okruženja", naveo je Medojević.\nNaveo je da je dobio informaciju da je ministar finansija 23. novembra počeo posao, prije nego što je ušao u Vladu.\n"Ko je dozvolio građaninu da zadužuje Crnu Goru? Ovo je posao za tužioca", rekao je Medojević.\nOn je kazao da ipak neće podržati predlog za otvaranje parlamentarne istrage, jer nema dovoljno informacija, ali i zbog toga što je DF rekao da neće glasati ni za šta dok se ne smije glavni specijalni tužilac Milivoje Katnić.\nU Skupštini nije danas usvojen dnevni red na kojem je bila jedna tačka - Predlog odluke o otvaranju parlamentarne istrage i formiranju Anketnog odbora radi prikupljanja informacija i činjenica o postupanjima koja se odnose na rad državnih organa u vezi sa zaduženjem Crne Gore po osnovu emitovanja obveznica u iznosu od 750 millona eura.\n"Je li se trebalo zadužiti? Čini mi se da i opozicija slaže da jeste. A zašto? Svima je jasno da bez toga ne bismo imali ni penzije, ni plate...svaki dan saznajemo za nova zaduženja i obaveze koje država mora da izmiri. To je jedini način bio da se prevaziđu problemi u finansijskom sistemu", rekao je Ivanović.\nDamir Šehović (SD) kazao je da je ovo najveće pojedinačne zaduženje do sada i javnost zaslužuje da sazna zašto je sve urađeno pod velom tajne.\n"Zašto smo prvi put o ovolikom zaduženju obaviješteni nezvanično, putem Tvitera? Zašto se ovo zaduženje smatra spasonosnim po kamati od 2,9 odsto kad je nepovoljnije od zaduženja zemalja u regionu?", pitao je Šehović i dodao da se Slovenija zadužila po negativnoj kamatnoj stopi.\nMiloš Konatar (URA) ocijenio je da se dešavaju se čuda i da se koalicija DPS-SDP-SD-BS, koja je Crnu Goru zadužila skoro četiri milijarde eura i ostavila pustoš u javnim finansijama, postavljaju pitanje, legitimno, kako to da je Vlada odlučila da napravi jedini logična potez – jedini način da se vrati skoro 400 miliona eura dugova za nešto manje od mjesec.\n"Nemamo ništa da krijemo, siguran sam da nema ni ministar finansija. Jednoglasno smo na Odboru za ekonomiju donijeli odluku da se zakaže kontrolno saslušanje ministra finansija i tada ćemo razgovarati o svim pojedinostima tog zaduženja", rekao je Konatar.\nOn je izlaganje završio aforizmom "kada lopovi krenu da brane ono što su stekli, neće biti ljućih boraca za poštenje, a protiv lopova".\n"Ovo se upravo dešava u Crnoj Gori", kazao je Konatar.\nIz SNP-a su najavili da neće podržati predlog.\nU Skupštini je počela rasprava o Predlogu odluke o otvaranju parlamentarne istrage i formiranju Anketnog odbora radi prikupljanja informacija i činjenica o postupanjima koja se odnose na rad državnih organa u vezi sa zaduženjem Crne Gore po osnovu emitovanja obveznica u iznosu od 750 millona eura.\nRaško Konjević (SDP) objašnjavajući zašto traži parlamentranu istragu, naveo je da su rijetke prilike kada niko iz parlamentrane većine nije znao da će se Vlada zadužiti za ovoliki iznos.\n"Prvi put se desilo da o tome ne odlučuje Skupština, da imamo ministra koji je sposoban da u dan i po dogovori pravnog savjetnika i proviziju, četiri renomirane banke za savjetnike i provizije i da napravi prospeket na 400 strana...Vaše je da li ćete teret ovakvog zaduženja nositi na svojim političkim leđima, braneći ministra koji je sve ovo u dan i po dogovorio", kazao je Konjević.\nOn je dodao da ovakvi poslovi koji se završavaju na ovakav način izazivaju sumnju da je nešto urađeno nezakonito, skupštini je oduzeto ustavno pravo da o tome odlučuje.\nIz BS-a i SD-a su najavili da će podržati predlog.\nSkupština Crne GoreSkupštinaparlamentRaško KonjevićVlada Crne GoreMinistarstvo finansija i socijalnog staranja\n17.10. 10:26 h\t115\t46925\n17.10. 11:45 h\t182\t38998\n17.10. 16:20 h\t65\t38608\n17.10. 16:04 h\t108\t34930\n17.10. 22:23 h\t67\t30607


Muhamed Husić novi ministar privrede u Vladi Zeničko-dobojskog kantona - Portal 072info\nMuhamed Husić novi ministar privrede u Vladi Zeničko-dobojskog kantona\nMuhamed Husić iz Visokog (SDP) novi je ministar privrede u Vladi Zeničko-dobojskog kantona. On je danas imenovan na ovu poziciju od strane Skupštine Zeničko-dobojskog kantona.\nDiplomirani ekonomista, na mjesto ministra privrede dolazi sa pozicije direktora preduzeća „Ekorsirovina“, vijećnik je Općinskog vijeća Visoko i predsjednik Kluba vijećnika SDP-a Visoko. Da podsjetimo, nakon izlaska Saveza za bolju budućnost iz izvršne vlasti u Zeničko-dobojskom kantonu, ostala su upražnjena tri ministarska mjesta, od čega su dosad popunjena dva – za boračka pitanja i za finansije kadrovima SDP-a i Stranke Radom za boljitak.\nImenovanjem Husića sada je popunjeno i treće ministarsko mjesto u Ministarstvu privrede te je time Vlada Kantona kompletirana.\nKUP BiH: RK Čelik – RK Derventa (45:29) (FOTO)


Potpisani ugovori za projekte boračke kategorije vrijedni 220.000 KM – Radio Feral\n28/09/2016 Mirza Musanovic\t0 Comments\nFederalni ministar za pitanja boraca i invalida odbrambenooslobodilačkog rata Salko Bukvarević potpisao je ugovore s 21 pojedincem iz boračke kategorije, kojima je dodijeljeno 220.000 KM za projekte iz oblasti poljoprivrede, građevinarstva i slično.\nOčekujemo da će s realizacijom ugovora posao dobiti oko 20-ak pripadnika boračkih kategorija – rekao je predsjednik Komisije za sredstva “Transfer pomoć u zapošljavanju boračkih kategorija putem boračkih zadruga” Adem Šačić.\nInicijator ove ideje je resorni ministar Bukvarević koji je krajnjim korisnicima poželio da uspješno iskoriste sredstva, namijenjenih za uzgoj malina, lješnjaka, preradu i prodaju ljekovitog bilja, stočarsku proizvodnju i proizvodnju ekoloških jaja, brašna, te nabavku opreme za građevinarstvo, CNC mašina i plastenika.\n– Na taj način pojedinci iz boračke kategorije dolaze do posla, ali i dostojanstva, te osiguravaju sredstva za svoju porodicu – naglasio je Bukvarević ohrabrujući i druge pripadnike ove kategorije da učestvuju u ovome, imajući u vidu da se borci koji imaju više od 50 godina teško zapošljavaju.\nPotpisivanje ugovora održano je u okviru druge faze dodjele sredstava transfera, čiji je ukupan iznos milion KM. U prvoj fazi s 37 aplikanata potpisani su ugovori u vrijednosti od 91.000 KM, pri čemu se očekuje zapošljavanje 60 pripadnika boračkih kategorija.\n← Isplata penzija počinje 5. oktobra ove godine\nDetalji zločina u Tuzli: Otac ubio kćerku i sina, pa pucao sebi u glavu →


KONTROLA Škole će od sledeće godine roditeljima poklanjati TEST kakav đaci još NISU VIDELI - Biram Oporavak\nBiram Oporavak > Blog > Aktuelne vijesti > KONTROLA Škole će od sledeće godine roditeljima poklanjati TEST kakav đaci još NISU VIDELI\nKONTROLA Škole će od sledeće godine roditeljima poklanjati TEST kakav đaci još NISU VIDELI\nKada je pravo vreme da decu upozorimo na drogu\nRoditelji đaka sedmog i osmog razreda novosadskih osnovnih i svih đaka srednjih škola sledeće školske godine moći će da testiraju decu na narkotike.\nNovi Sad je prvi grad u Srbiji koji uvodi ovu praksu, a po rečima nadležnih, ovakva prevencija upotrebe narkotika mogla bi da postane stalna.\nGradsko Koordinaciono telo za borbu protiv nasilja u osnovnim i srednjim školama donelo je danas zaključak kojim se utvrđuje da će testovi na najširi opseg narkotika biti podeljeni roditeljima osnovaca i srednjoškolaca naredne školske godine, kako bi mogli da testiraju svoju decu.\nU tu svrhu, rebalansom budžeta biće obezbeđeno 10 miliona dinara koji će biti utrošeni za 25.000 testova na narkotike. Testove će na javnim nabavkama nabavljati škole, koja će ih i deliti roditeljima.\nPredsednik Koordinacionog tela i član Gradskog veća zadužen za obrazovanje Vladimir Jelić, rekao je da grad i roditelji moraju da preduzmu sve potrebne mere da se suzbije narkomanija, koja po njegovim rečima, uzima sve više maha.\nRoditelji će se sami opredeliti da li će besplatne testove iskoristiti za svoju decu ili neće, da li će ih negde sačuvati kao opomenu ili će se odlučiti da ih bace ili poklone nekome – rekao je Jelić.\nOn je dodao da je Novi Sad grad koji je prvi objavio rat narkomaniji među školarcima, kao i da veruje da će ovaj primer slediti drugi.\n– Apelujemo na roditelje da sarađuju u ovoj akciji, jer se mnogima dešavalo da otkriju da im je dete narkoman kada bude već prekasno – dodao je Jelić.\nPredloženo je da se uz testove izradi i edukativni materijal koji će dobiti roditelji, a na njemu će biti upustva za korišćenje testa, ali i upustva o narednim koracima ukoliko dete bude pozitivno na narkotike.\nPre odluke članovi tela diskutovali su o predlogu Saveta roditelja svih novosadskih škola, čiji je stav bio da testiranje bude obavezno, jer je dalo odlične rezultate u privatnim školama.\nPredsednica Saveta roditelja svih novosadskih škola Jelena Desnica kazala je da je nenajavljeno testiranje učenika privatnih škola, uglavnom nakon vikenda, u potpunosti suzbilo prisustvo narkotika, te da su roditelji zbog toga predložili kontrolu sve dece, koja bi bila obavljana uz saglasnost roditelja i dece.\nMeđutim, kod ovog predloga bilo je više problema, pošto bi u slučaju dolazaka stručnjaka i testiranja u školama privatne laboratorije mogle imati rezultate testova za 25.000 đaka. Bilo je reči o pravu dece starije od 15 godina za zaključaju svoj medicinski karton, pa da se ne sazna da su upotrebljavali drogu.\nNa sednici je iznet i predlog da se ne testiraju sva deca, već pojedina odeljenja koja bi bila odabrana bez znanja dece, dok bi i za to bila potrebna saglasnost roditelja i da se testiranje ne vrši samo na početku školske godine.\nOdlučeno je da ove godine testiranje sprovode roditelji, a da se praksa eventualno menja i usavršava narednih godina.\nTags: narkomanija škola Srbija testiranje\nBiram Oporavak 16 Juna, 2017\nPrethodni Narkomani neće odlaziti u zatvor\nSlijedeći Gde se koja droga pleni u Srbiji?


Novi SDA ministri u Vladi Ze – do kantona, njih šest od deset, dolaze u Vladu ovog kantona bez velike “političke pozadine”, izvjesno je to nakon sinoćnje sjednice Kadrovske komisije SDA našeg kantona. Komisija je sinoć u Zenici donijela odluku da danas na potvrđivanje Izvršnom odboru SDA dostavi imena za pet od šest traženih funkcija.\nTako će Samir Selimović, aktuelni direktor “Vodokoma” Kakanj, biti ministar za poljoprivredu, vodoprivredu i šumarstvo ZDK, dok će iz OV Visoko u Vladu doći Amra Babić na mjesto ministrice za finansije. Profesor sa Univerziteta Zenica Jusuf Duraković novi je ministar za privredu, a Bernadeta Galijašević, direktorica škole “Rešad Kadić” u Tešnju je ministrica za obrazovanje, nauku, kulturu i sport. SDA ZDK je svog aktuelnog predsjednika zavidovićkog Općinskog odbora Suada Omeraševića imenovala za ministra za boračka pitanja.\nŠesto mjesto u desetočlanoj Vladi ZDK, koje pripada SDA i koja na ovo mjesto treba imenovati člana iz reda srpskog naroda, ostalo je za sada upražnjeno, jer nijedan Općinski odbor nije predložio Srbina pogodnog za ministra za pravdu. SDP će u ovom kantonu imenovati preostala četiri ministarska mjesta (MUP, socijalna politika, zdravstvo i promet), s tim da se odluka očekuje do kraja sedmice. Mandatar Vlade je Fikret Plevljak (SDP), a predsjedavajući Skupštine ZDK Miralem Galijašević (SDA).


U “Eko-toplanama” završne pripreme plana investicija u distributivnu mrežu | Banjaluka.net\nU “Eko-toplanama” završne pripreme plana investicija u distributivnu mrežu\nU preduzeću “Eko-toplane” Banjaluka u toku su završne pripreme plana investicija u distributivnu mrežu za period od maja do septembra čiji je osnovni cilj da u narednoj sezoni grijanja dodatno bude poboljšan kvalitet isporuke toplotne energije.\nU ovom preduzeću kažu da je najveći izazov za “Eko-toplane” stanje distributivne mreže koja je stara skoro pet decenija i u koju u proteklom periodu nije dovoljno ulagano.\nEnergent za sezonu 2019/2020. obezbijeđen je na domaćem tržištu, a kao i do sada u potpunosti je plaćen sopstvenim sredstvima bez finansijske pomoći javnih institucija, što je pokazatelj samoodrživosti i funkcionalnosti ovog subjekta, saopšteno je iz “Eko-toplana”.\nU ovom preduzeću naglašavaju da je cijena grijanja za sve korisnike ostala ista, uprkos znatnom poskupljenju električne energije u septembru prošle godine za industrijske potrošače, pa samim tim i za “Eko-toplane”.\n“Analize pokazuju da je u odnosu na protekle sezone kvalitet grijanja poboljšan, što je rezultat sanacije distributivne mreže koja je urađena prije ove sezone grijanja”, navodi se u saopštenju.\n“Cilj nam je da ove godine ocjena zadovoljstva korisnika bude povećana minimalno na 4,2”, navodi se u saopštenju.\nU preduzeću “Eko-toplane” ističu da je, prelaskom na obnovljivi izvor energije, u Banjaluci smanjeno zagađenje vazduha, pa je grad danas jedan od rijetkih u regionu koji nema problem sa kvalitetom vazduha.\n“Rezultati svakodnevnih mjerenja koja vrše akreditovane institucije Instituta za građevinarstvo `IG` pokazuju da je kvalitet vazduha u prvoj kategoriji”, navodi se u saopštenju.\nKada je riječ o potrošnji energenata, za prva tri mjeseca ove sezone, sistem daljinskog grijanja u potpunosti je funkcionisao na drvnu sječku, bez potrošnje mazuta, kažu u “Eko toplanama”.